cyanic-selkie/wikianc huggingface dataset:
കോവലൻ
കഥാസാരം
അക്കാലത്ത് മധുരാപട്ടണം പാണ്ഡ്യനായ നെടുൻചെസിയനാണ് ഭരിച്ചിരുന്നത്. ആയിടക്കുതന്നെ പാണ്ഡ്യരാജ്ഞിയുടെ ഒരു ചിലമ്പ് നിന്നു മോഷണം പോയിരുന്നു. ചിലമ്പു വിൽക്കുന്നതിടയിൽ രാജഭടൻമാർ കോവലനെ പിടിച്ചുകെട്ടി രാജാവിനുമുമ്പിൽ ഹാജരാക്കി. തന്റെ നിരപരാധിത്വം തെളിയിക്കാൻ കോവലനു സാധിക്കാഞ്ഞതിനെത്തുടർന്ന് കോവലനെ ഇല്ലാത്ത മോഷണക്കുറ്റത്തിനു ഉടനടി വധശിക്ഷക്ക് വിധേയനാക്കി. ഇതറിഞ്ഞ കണ്ണകി രാജസദസ്സിൽ ഹാജരായി, രാജ്ഞിയുടെ നഷ്ടപ്പെട്ട മുത്തുകൾനിറച്ച ചിലമ്പല്ല തങ്ങളുടെ പക്കലുള്ളതെന്നും മറിച്ച് തങ്ങളുടെ പക്കലുള്ള ചിലമ്പിൽ മാണിക്യങ്ങളാണെന്നും കാണിച്ച്  തന്റെ ഭർത്താവിന്റെ നിരപരാധിത്വം  തെളിയിക്കുകയും ചെയ്തു.
തങ്ങളുടെ തെറ്റു തിരിച്ചറിഞ്ഞ രാജാവും രാജ്ഞിയും പശ്ചാത്താപത്താൽ മരിച്ചു. ഇതിൽ മതിവരാതെ കണ്ണകി തന്റെ ഒരു മുല പറിച്ചെറിഞ്ഞ് മധുരയിലേക്ക് വലിച്ചെറിഞ്ഞ് നഗരം മുഴുവൻ വെന്തു വെണ്ണീറാവട്ടെ എന്നു ശപിച്ചു. കണ്ണകിയുടെ പാതിവ്രത്യത്താൽ ഈ ശാപം സത്യമായി.
കൂടുതൽ വായനയ്ക്ക്
വർഗ്ഗം:കഥാപാത്രങ്ങൾ
ബഓവ ദേവി
മധുബാനി ചിത്രകാരിയാണ് ബഓവ ദേവി. വിദേശ രാജ്യങ്ങളിലുൾപ്പെടെ നിരവധി പ്രദർശനങ്ങൾ നടത്തി. ജർമ്മനിയിലും ജപ്പാനിലും വിവിധ ശേഖരങ്ങളിൽ ബഓ ദേവിയുടെ ചിത്രങ്ങളുണ്ട്. 2017 ൽ പത്മശ്രീ പുരസ്കാരം ലഭിച്ചു.
ജീവിതരേഖ
പന്ത്രണ്ടാം വയസിൽ വിവാഹിതയായി. അമ്മായി അമ്മയും മധുബാനി ശൈലിയിൽ വരച്ചിരുന്ന ഗുഞ്ജാ ദേവിയുടെ ശിക്ഷണത്തിൽ വരയ്ക്കാൻ തുടങ്ങി. പ്രസിദ്ധ മധുബാനി ചിത്രകാരി ജഗദംബ ദേവിയോടൊപ്പം നിരവധി വർഷങ്ങൾ ചിത്ര രചന നടത്തി. ഇന്ദിരാഗാന്ധിയുടെയും പുപുൽജയകറിന്റെയും സുഹൃത്തും സഹചാരിയും കേന്ദ്ര ടെക്സ്റ്റൈൽസ് വകുപ്പിലെ മുഖ്യ ഡിസൈനറുമായിരുന്ന ഭാസ്കർ കുൽക്കർണിയാണ് മധുബാനിയെന്ന പാരമ്പര്യ ചിത്രകലാ രീതിയെ മുഖ്യധാരയിലെത്തിച്ചത്. ബഓവ ദേവിക്ക് ചിത്രം വരയ്ക്കാനാവശ്യമായ സാമഗ്രികൾ എത്തിച്ചു കൊടുക്കുകയും പൂർത്തിയായ സൃഷ്ടികൾ ഡൽഹിയിലെ കരകൗശലശാലകൾ വഴി വിറ്റഴിക്കാൻ സഹായിച്ചതും കുൽക്കർണിയാണ്. ജപ്പാനിൽ നിന്നും കഴിഞ്ഞ ഇരുപത് വർഷമായി ബഓവ ദേവിയുടെ രചനകൾ ഡോക്യുമെന്റ് ചെയ്യാനായി എത്തുന്നുണ്ട്. 9/11 ഉൾപ്പെടെയുള്ള സമീപകാല സംഭവങ്ങളെ ആസ്പദമാക്കിയും മധുബാനി ശൈലിയിൽ രചന നടത്താറുണ്ട്.
2017 ലെ പാറ്റ്‌ന പുസ്‌തകമേളയയ്‌ക്കിടെ ബഓവാ ദേവി വരച്ച താമരയുടെ ചിത്രത്തിന് ബിഹാർ മുഖ്യമന്ത്രി നിതീഷ്‌ കുമാർ നിറം നൽകിയത്‌,  രാഷ്‌ട്രീയ ഊഹാപോഹങ്ങൾക്കു വഴി വെച്ചിരുന്നു.
അവലംബം
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:പത്മശ്രീ പുരസ്കാരം ലഭിച്ചവർ
പ്രകാശചികിത്സ
ചില രോഗാവസ്ഥകൾ ഭേദപ്പെടുത്തുവാനായി നിയന്ത്രിതമായ തോതിൽ  സൂര്യപ്രകാശമോ കൃത്രിമ പ്രകാശമോ ശരീരത്തിൽ നേരിട്ട് പതിക്കുവാൻ അനുവദിക്കുന്ന ചികിത്സ രീതിയാണ്‌  പ്രകാശ ചികിത്സ. സോറിയാസിസ് പോലുള്ള ചില ത്വക് രോഗങ്ങൾ, ചില മനോരോഗങ്ങൾ, നിദ്രയിലെ ചില ക്രമക്കേടുകൾ,നവജാത ശിശുക്കളിലെ മഞ്ഞപ്പിത്തം എന്നിവയ്ക്ക് പ്രകാശ ചികിത്സ സാധാരണയായി ഉപയോഗിക്കാറുണ്ട്.
നവജാത ശിശുക്കളിലെ മഞ്ഞപ്പിത്തം
പല കാരണങ്ങളാൽ ശരീരത്തിൽ ബിലിറൂബിൻറെ അളവ് കൂടുന്നത് നിമിത്തം നവജാത ശിശുക്കളിൽ  മഞ്ഞപ്പിത്തം ഉണ്ടാവുന്നു. പ്രകാശ ചികിത്സ നൽകുമ്പോൾ സിസ് ബിലിരുബിൻ വെള്ളത്തിൽ കൂടുതലായി ലയിക്കുന്ന ട്രാൻസ് ബിലിരുബിൻ ആയി മാറുകയും പിത്തരസത്തിലൂടെ ശരീരത്തിൽ നിന്ന് പുറന്തള്ളപ്പെടുകയും ചെയ്യുന്നു.നീലപ്രകാശമാണ്‌ സാധാരണയായി ഉപയോഗിക്കുക.പ്രകാശ ചികിത്സ  നൽകുമ്പോൾ കണ്ണും ജനനേന്ദ്രിയവും  കട്ടിയുള്ള തുണി കൊണ്ട് മൂടുകയും മറ്റു ശരീരഭാഗങ്ങളിൽ പ്രകാശം നേരിട്ട് പതിക്കുവാൻ അനുവദിക്കുകയും ചെയ്യുന്നു.നവജാത ശിശുക്കളെ ഇളംവെയിൽ കൊള്ളിക്കുന്നതിന്റെ ഉദ്ദേശ്യവും ഇതു തന്നെയാണ്.
സോറിയാസിസ്
ശരീരത്തിലെ പ്രതിരോധ സംവിധാനത്തിലെ തകരാർ നിമിത്തം ഉണ്ടാവുന്ന പകരുകയില്ലാത്ത അസുഖമാണ് സോറിയാസിസ്. ചർമ്മത്തിൽ ചിലയിടങ്ങളിലായി ചുവന്നു തിണർക്കുകയും വെളുത്ത ശല്ക്കങ്ങൾ പോലെ ചർമം ഇളകി വരുകയും ചെയ്യുന്ന അവസ്ഥയാണിത്. സോറിയാസിസിന് അൾട്രാ വയലറ്റ് രശ്മികളുപയോഗിച്ചുള്ള ചികിത്സ ഫലപ്രദമാണ്. ഇതു രണ്ടു തരമുണ്ട്. ഈ രീതിയിൽ സാധാരണ സൊറാലിൻ(psoralen) എന്ന മരുന്ന് കൂടി ഉപയോഗിക്കുന്നു. ഇത് PUVA therapy എന്ന് അറിയപ്പെടുന്നു. ഡോക്ടറുടെ നിർദ്ദേശാനുസരണം സൊറാലിൻ ഉള്ളിൽ കഴിക്കുകയോ ചർമ്മത്തിൽ തേക്കുകയോ ചെയ്യുന്നു. അതിനു ശേഷം അസുഖബാധിതമായ ചർമ്മഭാഗത്തിൽ അൾട്രാവയലറ്റ് എ വിഭാഗത്തിൽ പെട്ട പ്രകാശം നിശ്ചിത സമയത്തേക്ക് പതിക്കുവാൻ അനുവദിക്കുന്നു. രോഗം ശമിക്കുവാൻ ഏകദേശം ഇരുപത്തഞ്ച് പ്രാവശ്യത്തെ ചികിത്സ ആവശ്യമാണ്. ഡോക്ടർമാർ പൊതുവേ നിർദ്ദേശിക്കുന്നത് ഈ രീതിയാണ്‌. അസുഖബാധിതമായ ചർമ്മഭാഗത്തിൽ അൾട്രാവയലറ്റ് ബി വിഭാഗത്തിൽ പെട്ട പ്രകാശം നിശ്ചിത സമയത്തേക്ക് പതിക്കുവാൻ അനുവദിക്കുന്നു. ആഴ്ചയിൽ മൂന്ന് തവണ ഇപ്രകാരം ചെയ്യേണ്ടതാണ്‌.ഏകദേശം മുപ്പതു പ്രാവശ്യത്തെ ചികിത്സ മൂലം പരമാവധി ഫലം ലഭിക്കുന്നു.
വെള്ളപ്പാണ്ട്
വെള്ളപ്പാണ്ടിന് PUVA therapy  ഫലപ്രദമായി കണ്ടുവരുന്നു.പ്രകാശ ചികിത്സ തനിയേയും ഉപയോഗിക്കാറുണ്ട്.
മനോരോഗങ്ങൾ
'Seasonal affective disorder'ന് തീവ്രതയേറിയ പ്രകാശം കൊണ്ട് രാവിലെയും വൈകുന്നേരവുമുള്ള ചികിത്സ ഫലപ്രദമാണെന്ന് തെളിഞ്ഞിട്ടുണ്ട്.
നിദ്രയിലെ ക്രമക്കേടുകൾ
ശരീരത്തിലെ ജൈവ ഘടികാരത്തിന്റെ താളപ്പിഴ മൂലമുണ്ടാകുന്ന രോഗങ്ങളാണ് സർകാഡിയൻ റിഥം ഡിസോർഡേർസ്.ഇത്തരം രോഗങ്ങളുടെ ചികിത്സക്ക് തീവ്രതയേറിയ പ്രകാശം കൊണ്ടുള്ള ചികിത്സ ഗുണകരമാണ്.
അവലംബം
വർഗ്ഗം:ചികിത്സാരീതികൾ വർഗ്ഗം:പ്രകാശചികിത്സ
സാജു നവോദയ
ഒരു മലയാളചലച്ചിത്രനടനാണ്‌ സാജു നവോദയ.
ജീവിത രേഖ
എറണാകുളം ഉദയംപേരൂർ സ്വദേശിയാണൂ. യഥാർത്ഥ നാമം പി.ടി. സാജു. കൊച്ചിൻ നവോദയ എന്ന മിമിക്രി ട്രൂപ്പിലൂടെയാണൂ മിമിക്രി വേദികളിൽ സജീവമാകുന്നത്. പിന്നീട് മഴവിൽ മനോരമയുടെ കോമഡി ഫെസ്റ്റിവൽ എന്ന റിയാലിറ്റി ഷോയിൽ തിരഞ്ഞെടുക്കപ്പെട്ടു. ആ ഷോയിൽ അവതരിപ്പിച്ച പാഷാണം ഷാജി എന്ന കഥാപാത്രം സ്കിറ്റുകളിൽ വളരേയേറെ ശ്രദ്ധിയ്ക്കപ്പെട്ടു. ആ റിയാലിറ്റി ഷോയിൽ സാജുവിന്റെ സ്റ്റാർസ് ഓഫ് കൊച്ചിൻ ടീമിനു ഒന്നാം സ്ഥാനം ലഭിച്ചു. ഈ ഷോയിലെ പ്രകടനം ആണൂ ചലച്ചിത്ര മേഖലയിലേക്ക് വഴി തുറന്നത്. മമ്മാസ് സംവിധാനം ചെയ്ത മാന്നാർ മത്തായി സ്‌പീക്കിംഗ്‌ 2 എന്ന ചിത്രത്തിലാണൂ ആദ്യം അഭിനയിച്ചത്. ജിബു ജേക്കബ് സംവിധാനം ചെയ്ത വെള്ളിമൂങ്ങയിലെ കഥാപാത്രം വഴിത്തിരിവായി.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാള ഹാസ്യനടന്മാർ
അൽബോർസ് മലനിരകൾ
വടക്കൻ ഇറാനിലും അസെർബൈജാനിലിന്റെ അതിർത്തിയും വടക്ക്-തെക്ക് കാസ്പിയൻ കടലും വടക്ക്-കിഴക്കായി അലഡാഗ് പർവതവുമായി ഇഴുകി ചേർന്ന് കിടക്കുന്ന പർവത നിരയാണ്‌ 'അൽബോർസ് .ഈ പർവതനിരയെ പടിഞ്ഞാറ്‌, മദ്ധ്യ, കിഴക്ക് എന്നിങ്ങനെ വിഭജിച്ചിരിക്കുന്നു. പടിഞ്ഞാറൻ അൽബോർസ് ഭാഗം (സാധാരണയായി ഇതിനെ ടാലിഷ് പർവതമെന്നാണ്‌ വിളിക്കുന്നത്) തെക്ക് തെക്ക്-കിഴക്ക് ഏകദേശം പടിഞ്ഞാറൻ കാസ്പിയൻ കടൽ വരെ നീണ്ട് കിടക്കുന്നു.അൽബോർസ് പർവതത്തിന്റെ മധ്യഭാഗം പടിഞ്ഞാറ്‌ മുതൽ കിഴക്ക് വരെ ഏകദേശം തെക്ക് കാസ്പിയൻ കടൽ തീരം വരെ നീണ്ട് കിടക്കുന്നു.കിഴക്കൻ അൽബോർസ് വടക്ക്-കിഴക്ക് ദിശയിലായി ഖോരസൻ(khorasan) ഭാഗത്തിലെ തെക്ക്-കിഴക്കൻ കാസ്പിയൻ കടൽ വരെ നീണ്ട് കിടക്കുന്നു. മദ്ധ്യ അൽബോർസ് സ്ഥിതി ചെയ്യുന്ന ദാമവന്ത്(Damavand) പർവതമാണ്‌ ഈ മലനിരകളിലാണ്‌.ഇറാനിലേയും മദ്യേഷ്യയിലെയും ഏറ്റവും വലിയ പർവതമാണ്‌ ദാമവന്ത്.
പേരിനു പിന്നിൽ
എൽബ്രൂസിന്‌ ആ നാമം ലഭിച്ചത് അൽബോർസിൽ നിന്നാണ്‌.പുരാതന പർവതമായ അവെസ്തയിലെ ഹരാ ബറാസൈതി(ഃഅര ബ്ബരശൈറ്റി)യിൽ നിന്നാണ്‌ അൽബോർസ് എന്ന് വാക്കിന്റെ ഉദ്ഭവം.പ്രോട്ടോ-ഇറാനിയൻ വാക്കായ ഹറ ബ്ര്സതി(brzati)യുടെ രൂപാന്തരമാണ്‌ ഹറാ ബരസൈത്തി.ബ്ര്സതിയുടെ സ്ത്രീലിംഗമായ ബ്ര്സതിന്റെ അർത്ഥം ‘വലിയ’ എന്നാണ്‌.ആധുനിക പേർഷ്യൻ ഭാഷയിലും (بلند) സംസ്കൃതത്തിലെ ബ്രഹത്ത് (बृहत्) എന്നിവയുമായി ഇതിന്‌ സാമ്യമുണ്ട്.ഹറ എന്നത് ഗാർഡ് എന്നും വീക്ഷിക്കുക എന്നും ഇന്തോ-യൂറോപ്യനിൽ സെർ എന്നത് സംരക്ഷിക്കുക എന്നും അർത്ഥം ഉണ്ട്.മധ്യ പേർഷ്യൻ കാലത്ത് ഹറ ബരസൈതി ഹർബോർസും ആധുനിക പേർഷ്യനിൽ അൽബോർസും ആയി . സൗരസ്ട്രിയന്മാർ ഈ പ്രദേശം പെഷ്യോറ്റൻന്റെ വാസസ്ഥലമായി കരുതുന്നു.ഷാഹ്നാമയിൽ ഫിർദൗസി ഈ പർവതത്തെ പറ്റി പരാമർശിക്കുന്നുണ്ട് .എൽബ്രൂസ് പർവതം,കൗകാസൂസ് പർവതം,എൽബാരിസ് പർവതം എന്നിവ ഒരേ ഇറാനിയൻ ഭാഷയിൽ നിന്നും രൂപപ്പെട്ടതാണെന്ന് കരുതുന്നു.
ഭൂമിശാസ്ത്രം
ഇറാനിയൻ പീഠഭൂമിക്കും തെക്ക് കാസ്പിയനിലും മദ്ധ്യേ ഒരു മതിൽ കെട്ടായാണ്‌ അൽബോർസ് പർവതം സ്ഥിതി ചെയ്യുന്നത്.ഇവ ഏകദേശം 60-130 കി.മീ വ്യാപിച്ചു കിടക്കുന്നു.ജുറാസിക് ഷൽസിൽ നിന്നും കല്ക്കരി അവിടെ നിന്നും ലഭിക്കുന്നുണ്ട്.കാർബോനിഫെരൌസ്,പെർമിയൻ പാളികൾ ചുണ്ണാബ് കല്ലിന്റെ നിർമ്മാണത്തിന്‌ കാരണമാകുന്നു.കിഴക്കൻ അൽബോരസ് മേഖലകളിൽ കിഴക്ക് ഭാഗത്തായി മീസോസോയിക് പാറകൾ കാണുന്നു.കിഴക്കൻ അൽബോർസ് മേഖലകളിലെ പടിഞ്ഞാറൻ ഭാഗത്ത് പാലിയോസോണിക് പാറകൾ കാണുന്നു.മദ്ധ്യ അൽബോർസ് മേഖലകളിൽ മധ്യ ഭാഗത്തായി ട്രിയാസിക്,ജുറാസിക് പാറകൾ കാണപ്പെടുന്നു.വടക്ക്-കിഴക്കൻ ഭാഗങ്ങളിൽ ജുറാസിക് പാറകളാണ്‌ കൂടുതൽ.
സ്കീ റിസോർട്ടുകൾ
അൽബോർസ് പർവതനിരകളിൽ വളരെ തണുത്ത ശൈത്യമാണ്‌.ധാരാളം സ്കീ റിസോർട്ടുകൾ പർവതത്തിന്റെ വിവിധ ഭാഗങ്ങളിൽ സ്ഥിതി ചെയ്യുന്നു.അവയിൽ പലതും ലോകത്തിലെ തന്നെ മികച്ചവയാണെന്ന് കരുതുന്നു.ഡിസിൻ,ഷെംഷക്,ടോചൽ,ഡർബാൻഡ് എന്നിവ അവയിൽ ചിലതാണ്‌.
അൽബോർസ് മലനിരകളിലെ കൊടുമുടികൾ
അലാം കൂഹ്,ആസാദ് കൂഹ്,ദമാവന്ത്,ദോ ബെരർ,ദോ ഖാഹരാൻ,ഘാലീഹ് ഉദ്യാനം,ഗോർഗ്,ഖോലെനൊ,മെഹർ ചൽ,മിസിനെഹ് മാർഗ്,നാസ്,ഷാഹ് അൽബോർസ്,സീയാലാൻ,ടോചൽ,വരവസ്ഥ്
അൽബോർസ് മലനിരകളിലെ നദികൾ
അലമൂത്,ചാലൂസ്,ദോ ഹെസാർ,ഹരാസ്,ജാജ്രൂദ്,കരജ്,കോജൂർ,ലാർ,നൂർ,സർദാബ്,ഷാ ഹസാർ,ഷാഹ് രൂദ്
അൽബോർസ് മലനിരകളിലെ നഗരങ്ങൾ
ചാലൂസ് അമൊൽ,കരജ്
മറ്റുള്ളവ
ഡിസിൻ,എമാംസാദെഹ് ഹാസീം,കൻഡോവാൻ ടണൽ,ലതിയാൻ ഡാം, ലാർ ഡാം
ആബിദ് സുർത്തി
ഇന്ത്യയിൽ നിന്നുള്ള ഒരു ചിത്രകാരനും എഴുത്തുകാരനും, കാർട്ടൂണിസ്റ്റ്, പത്രപ്രവർത്തകനും പരിസ്ഥിതി പ്രവർത്തകനും നാടകകൃത്തും, തിരക്കഥാകൃത്തുമാണ് ആബിദ് സുർത്തി (ജനനം 5 മെയ് 1935). "തീസ്‌രി ആങ്ക്" എന്ന ചെറുകഥകളുടെ ഒരു പരമ്പര എഴുതിയതിന് 1993-ൽ അദ്ദേഹത്തിന് ഇന്ത്യൻ സർക്കാർ ദേശീയ അവാർഡ് നൽകി.
ജീവിതം
ഗുജറാത്തി മുസ്ലീം കുടുംബത്തിൽ 1935 മെയ് 5 ന്, ഇന്ത്യയിലെ ഗുജറാത്തിലെ റജുലയ്ക്കടുത്തുള്ള വവേരയിൽ ഗുലാം ഹുസൈന്റെയും സക്കീന ബീഗത്തിന്റെയും മകനായി ആബിദ് സുർത്തി ജനിച്ചു. കുട്ടിക്കാലത്ത്, അഞ്ചാം വയസ്സിൽ, സൂറത്തിനടുത്തുള്ള തപ്തി നദിയിലെ വെള്ളപ്പൊക്കത്തിൽ അദ്ദേഹം ഏറെക്കുറെ അകപ്പെട്ടു. കുടുംബം പിന്നീട് ബോംബെയിലേക്ക് മാറുകയും അദ്ദേഹം തന്റെ കുട്ടിക്കാലം മുംബൈയിലെ ഡോംഗ്രി ഏരിയയിൽ ചിലവഴിക്കുകയും ചെയ്തു. അദ്ദേഹത്തിന്റെ പിതാവ് സൂഫിസത്തിന്റെ അനുയായിയായിരുന്നു. 1954-ൽ ജെ ജെ സ്കൂൾ ഓഫ് ആർട്ടിൽ ചേർന്ന് കലയിൽ ഡിപ്ലോമ നേടി. ഇരുപതാം നൂറ്റാണ്ടിലെ ബംഗാളി നോവലിസ്റ്റായ ശരത് ചന്ദ്ര ചാറ്റർജിയുടെ രചനകൾ അദ്ദേഹത്തെ വളരെയധികം സ്വാധീനിച്ചു. ഹിന്ദിയിലും ഗുജറാത്തിയിലും ഒരു എഴുത്തുകാരൻ എന്നതിലുപരി ഉർദു ഭാഷയിലും അദ്ദേഹം പ്രാവീണ്യം നേടിയിട്ടുണ്ട്. ഒരു ഫ്രീലാൻസർ ആയാണ് അദ്ദേഹം തന്റെ കരിയർ ആരംഭിച്ചത്. 1965-ൽ അദ്ദേഹം മസൂമ ബീഗത്തെ വിവാഹം കഴിച്ചു. ഈ വിവാഹത്തിൽ അവർക്ക് രണ്ട് ആൺമക്കളുണ്ട്.
എഴുത്തുകൾ
ചെറുകഥകൾ, നോവലുകൾ, നാടകങ്ങൾ, കുട്ടികളുടെ പുസ്തകങ്ങൾ, യാത്രാവിവരണങ്ങൾ എന്നിവ സുർത്തി എഴുതിയിട്ടുണ്ട്. അദ്ദേഹത്തിന്റെ നിരവധി പുസ്തകങ്ങൾ പ്രാദേശിക ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. 40 വർഷത്തിലേറെയായി ഹിന്ദി, ഗുജറാത്തി പത്രങ്ങളിലും മാസികകളിലും എഴുതുന്ന അദ്ദേഹം 1993-ൽ തീസ്രി ആങ്ക് എന്ന ചെറുകഥാ സമാഹാരത്തിന് ദേശീയ അവാർഡ് നേടി. ആകസ്മികമായി അദ്ദേഹം ഒരു എഴുത്തുകാരനായി. കുടുംബത്തിന്റെ സമ്മർദം മൂലം ആദ്യ പ്രണയം തകർന്നപ്പോൾ, കൗമാരക്കാരനായ ആബിദിന് ആരുമില്ലായിരുന്നു - അതിനാൽ അദ്ദേഹം തന്റെ കഥ കടലാസിൽ ഇടാൻ തുടങ്ങി. ഈ കഥ 1965-ൽ ഗുജറാത്തി ഭാഷയിൽ ടൂട്ടെല ഫരിഷ്ത (വീണുപോയ മാലാഖമാർ) എന്ന പേരിൽ പ്രസിദ്ധീകരിച്ചു. ഇത് അപ്രതീക്ഷിത വിജയമായി മാറി.
45 നോവലുകളും 10 ചെറുകഥാ സമാഹാരങ്ങളും 7 നാടകങ്ങളും ഉൾപ്പെടെ 80-ലധികം പുസ്തകങ്ങൾ അദ്ദേഹം എഴുതിയിട്ടുണ്ട്.
ആത്മകഥാപരമായ നോവൽ മുസൽമാൻ മുംബൈയിലെ ദാരിദ്ര്യം നിറഞ്ഞ ഡോംഗ്രി പ്രദേശത്തെ ബാല്യകാലത്തിന്റെ വിവരണമായിരുന്നു. അദ്ദേഹത്തിന്റെ ഏറ്റവും പുതിയ നോവൽ, സൂഫി, രണ്ട് സുഹൃത്തുക്കളുടെ അതായത് രചയിതാവ് തന്നെയും 1960 കളിലും 1970 കളിലും മുംബൈ അധോലോകത്തിന്റെ രാജാവായി ഉയർന്ന ഇഖ്ബാൽ രൂപാണി എന്ന വ്യക്തിയുടെയും സമാന്തര ജീവിതത്തെ വിവരിക്കുന്നു. 1975-ൽ, ഡെവിൾസ് ബൈബിളിനെ അടിസ്ഥാനമാക്കിയുള്ള അദ്ദേഹത്തിന്റെ സാങ്കൽപ്പിക പതിപ്പ്, ബ്ലാക്ക് ബുക്ക് എന്ന പേരിൽ, രാജ്യവ്യാപകമായി വിവാദം സൃഷ്ടിച്ചു. നിരൂപക പ്രശംസയ്ക്കിടയിലും, ഇത് ഏഴ് ഭാഷകളിലേക്ക് വിവർത്തനം ചെയ്യപ്പെടുകയും കന്നഡയിൽ ഈ വർഷത്തെ പുസ്തകമായി തിരഞ്ഞെടുക്കപ്പെടുകയും ചെയ്തു. ബ്ലാക്ക് ബുക്ക് പ്രസിദ്ധീകരിച്ചതിന് ശേഷം "ഇന്ത്യയിലെ സൽമാൻ റുഷ്ദി" എന്ന വിളിപ്പേര് അദ്ദേഹത്തിന് ലഭിച്ചു. അദ്ദേഹത്തിന്റെ മകൻ അലിഫ് സുർത്തി, ചന്ദ്രിക വ്യാസ് എന്നിവരോടൊപ്പം റിമ കശ്യപും ബാബറി മസ്ജിദ് തകർക്കുന്ന സമയത്തെ ഒരു യഥാർത്ഥ സംഭവത്തിൽ നിന്ന് പ്രചോദനം ഉൾക്കൊണ്ട് ഇൻ നെയിം ഓഫ് രാമ എന്ന വിവാദപരവും ക്രൂരവുമായ നോവലും എഴുതിയിട്ടുണ്ട്.
2007-ൽ ഉത്തർപ്രദേശ് ഗവൺമെന്റ് ഹിന്ദി സാഹിത്യ സൻസ്ത അവാർഡ് നൽകി ആദരിച്ചു. കൂടാതെ അദ്ദേഹത്തിന്റെ ബാലസാഹിത്യ കൃതിയായ രംഗത്തിന് ഗുജറാത്ത് സർക്കാർ അവാർഡും നൽകി. കനാൽ, ദാഗ് എന്നിവയാണ് അദ്ദേഹത്തിന്റെ മറ്റ് നോവലുകൾ. ടെലിവിഷൻ, ചലച്ചിത്ര തിരക്കഥാകൃത്ത് എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്. വർഷങ്ങളോളം ഗുജറാത്തി വാർഷിക മാസികയായ ദയാരോയുടെ എഡിറ്ററായിരുന്നു.
അടുത്തിടെ, ബോളിവുഡ് ചിത്രമായ അതിഥി തും കബ് ജാവോഗെയുടെ നിർമ്മാതാക്കൾക്കെതിരെ അദ്ദേഹം കേസെടുത്തു. അത് 1976-ൽ പ്രസിദ്ധീകരിച്ച തന്റെ ഗുജറാത്തി നോവൽ ബൗട്ടർ വാരസ് നോ ബാബോ ഉപയോഗിക്കുകയും പിന്നീട് ഹിന്ദിയിലേക്ക് ബഹതർ സാൽ കാ ബച്ച എന്ന പേരിൽ വിവർത്തനം ചെയ്യുകയും ചെയ്തു.
ബുദ്ധ് ക്യൂൻ മസ്‌കുരായേ 2500 സാൽ ബാദ് (2500 വർഷങ്ങൾക്ക് ശേഷം എന്തുകൊണ്ട് ബുദ്ധൻ പുഞ്ചിരിച്ചു) ഉൾപ്പെടെയുള്ള ഗ്രാഫിക് കുട്ടികളുടെ നോവലുകൾ അദ്ദേഹം ഹിന്ദിയിൽ എഴുതിയിട്ടുണ്ട്. സാധാരണ ഇംഗ്ലീഷ് വാക്കുകൾ ഉപയോഗിച്ച് ആക്ഷേപഹാസ്യ ഗസലും അദ്ദേഹം എഴുതിയിട്ടുണ്ട്.
പെയിന്റിംഗുകൾ
ഓയിൽ, വാട്ടർ കളറുകൾ എന്നിവ ഉപയോഗിച്ച് വരയ്ക്കുന്നതിന് ക്രിയാത്മകവും യഥാർത്ഥവുമായ സാങ്കേതിക വിദ്യകൾ ഉപയോഗിച്ചതിന് ഒരു ചിത്രകാരൻ എന്ന നിലയിൽ സുർത്തി പ്രശംസിക്കപ്പെട്ടു. ഇറ്റാലിയൻ ആർട്ട് പേപ്പറിൽ അദ്ദേഹം പ്രയോഗിക്കുന്ന അക്രിലിക് നിറങ്ങൾ ഈ ലോകത്തിന് പുറത്താണെന്ന് പറയപ്പെടുന്നു. മികച്ച ചിത്രകാരനായ അദ്ദേഹം ഇന്ത്യയിലും വിദേശത്തുമായി 16 പ്രദർശനങ്ങൾ നടത്തിയിട്ടുണ്ട്. തന്റെ ആദ്യ വർഷങ്ങളിൽ, ജപ്പാനിൽ നിരൂപക പ്രശംസ നേടിയ "മിറർ കൊളാഷ്" എന്ന നൂതന സാങ്കേതികത അദ്ദേഹം കണ്ടുപിടിച്ചു. 1971-ൽ ഇന്ത്യൻ ഗവൺമെന്റ് അദ്ദേഹത്തിന്റെ സൃഷ്ടിപരമായ പ്രവർത്തനങ്ങൾ പ്രദർശിപ്പിക്കുന്നതിനായി ഒരു ഹ്രസ്വചിത്രം നിയോഗിച്ചു.
കാർട്ടൂണുകളും കോമിക് പുസ്തകങ്ങളും
1952-53 കാലഘട്ടത്തിൽ ഒരു ഗുജറാത്തി മാസികയായ രാമകാഡുവിനുവേണ്ടിയാണ് അദ്ദേഹം ആദ്യമായി കാർട്ടൂൺ കഥാപാത്രങ്ങൾ സൃഷ്ടിച്ചത്. അതിൽ മൂന്ന് പ്രധാന കഥാപാത്രങ്ങളുള്ള നാല് പേജുകളുള്ള ഒരു കോമിക് ഫീച്ചർ അടങ്ങിയിരുന്നു - ഒരു ആൺകുട്ടിയും പെൺകുട്ടിയും ഒരു കുരങ്ങനും, രംഗ് ലഖുഡി എന്ന പേരിൽ. ഒരു കാർട്ടൂണിസ്റ്റ് എന്ന നിലയിൽ, പിന്നീട് അദ്ദേഹം ദബ്ബുജി എന്ന പ്രിയപ്പെട്ട ലളിതയെ സൃഷ്ടിച്ചു. യഥാർത്ഥവും ജനപ്രിയവുമായ കാർട്ടൂൺ സ്ട്രിപ്പ്, 30 വർഷത്തിലേറെയായി ഒരു ഇടവേളയില്ലാതെ പ്രവർത്തിക്കുന്ന ഇന്ത്യയിലെ ഏറ്റവും ദൈർഘ്യമേറിയ കോമിക് സ്ട്രിപ്പുകളിൽ ഒന്നാണ്. ഹിന്ദി മാസികയായ ധർമ്യൂഗിൽ ആദ്യമായി പ്രത്യക്ഷപ്പെട്ട പ്രതിവാര കോമിക് സ്ട്രിപ്പായിരുന്നു അത്  ബഹദൂർ എന്ന മറ്റൊരു കോമിക് പുസ്തക കഥാപാത്രവും അദ്ദേഹം സൃഷ്ടിച്ചു. 1978 മുതൽ ഇന്ദ്രജൽ കോമിക്സിൽ കോമിക്സ് പ്രസിദ്ധീകരിക്കാൻ തുടങ്ങിയപ്പോൾ വലിയൊരു ആരാധകവൃന്ദം നേടിയെടുത്തു. ഇൻസ്‌പെക്ടർ ആസാദ്, ഇൻസ്പെക്ടർ വിക്രം, ഷൂജ എന്ന സ്ത്രീ കഥാപാത്രം എന്നിങ്ങനെയുള്ള മറ്റ് കോമിക്ക് കഥാപാത്രങ്ങളും അദ്ദേഹം സൃഷ്ടിച്ചു. ബഹദൂർ, ഇൻസ്പെക്ടർ ആസാദ്, ഇൻസ്പെക്ടർ വിക്രം, ഷുജ എന്നിവരുടെ കാർട്ടൂൺ ധബ്ബുജിയും ചിത്രകഥകളും ഇംഗ്ലീഷിലും പ്രസിദ്ധീകരിച്ചു. രാജ് കപൂർ ഒരിക്കൽ ഇൻസ്പെക്ടർ ആസാദിനെ ആസ്പദമാക്കി ഒരു സിനിമ നിർമ്മിക്കാൻ ആഗ്രഹിച്ചു. അത് അദ്ദേഹത്തിന്റെ കോമിക് സ്ട്രിപ്പുകളുടെ ജനപ്രീതി ഉയർന്നതാണെന്ന് കാണിക്കുന്നു. കൂടാതെ, 1963 മുതൽ 1965 വരെ ഹിന്ദി മാസികയായ പരാഗിൽ പ്രസിദ്ധീകരിച്ച അദ്ദേഹത്തിന്റെ പ്രശസ്ത കോമിക് സ്ട്രിപ്പുകൾ ഡോക്ടർ ചിഞ്ചൂ കേ ചമത്കർ, നാഷണൽ ബുക്ക് ട്രസ്റ്റ്, ഡോക്ടർ ചിഞ്ചൂ കെ കർണമീൻ എന്ന പേരിൽ സീരിയൽ ആയി പ്രസിദ്ധീകരിക്കുന്നു.
ഒരു പരിസ്ഥിതി പ്രവർത്തകൻ എന്ന നിലയിൽ
2007-ൽ മുംബൈയിൽ ജലസംരക്ഷണ സംരംഭമായ ഡ്രോപ്പ് ഡെഡ് ആബിദ് സുർത്തി സ്ഥാപിച്ചു. എല്ലാ ഞായറാഴ്ചയും, ഒരു പ്ലംബർ, ഒരു അസിസ്റ്റന്റ് എന്നിവരോടൊപ്പം അദ്ദേഹം മീരാ റോഡിലും പരിസരത്തുമുള്ള വീടുകൾ സന്ദർശിക്കുകയും തുള്ളുന്ന ടാപ്പുകൾ ശരിയാക്കുകയും ചെയ്യുന്നു. പഴയ ഒ-റിംഗ് റബ്ബർ ഗാസ്കറ്റുകൾ പുതിയവ ഉപയോഗിച്ച് അദ്ദേഹം മാറ്റിസ്ഥാപിക്കുന്നു. 2007-ൽ തന്റെ സുഹൃത്തിന്റെ വീട്ടിലെ തുള്ളൽ ടാപ്പ് ശ്രദ്ധയിൽപ്പെട്ടപ്പോൾ ഈ ആശയം അദ്ദേഹത്തെ ബാധിച്ചു. "സെക്കൻഡിൽ ഒരിക്കൽ വെള്ളം തുള്ളിക്കളിക്കുന്ന ഒരു ടാപ്പ് എല്ലാ മാസവും ഏകദേശം 1,000 ലിറ്റർ വെള്ളം പാഴാക്കുന്നു, അതിനാൽ നാമെല്ലാവരും എത്രമാത്രം പാഴാക്കുന്നു എന്ന് സങ്കൽപ്പിക്കുക," അദ്ദേഹം ചൂണ്ടിക്കാണിക്കുന്നു. പോസ്റ്ററുകളിലൂടെയും ലഘുലേഖകളിലൂടെയും സുർത്തിയും സഹായികളും ബോധവൽക്കരണം നടത്തുന്നു. അദ്ദേഹം തന്റെ പോക്കറ്റിൽ നിന്നാണ് എല്ലാ ചെലവുകൾക്കും നൽകുന്നത്.
ഡോക്യുമെന്ററി
പ്രമോദ് പതി ആബിദ് സുർത്തിയുടെ ജീവിതത്തെക്കുറിച്ച് ഒരു ഡോക്യുമെന്ററി സംവിധാനം ചെയ്തിട്ടുണ്ട്.
അവാർഡുകളും അംഗീകാരവും
ജനുവരി മാസത്തെ ഫീച്ചർ ലെജൻഡറി ആർട്ടിസ്റ്റായി കോമിക്സ് തിയറി പുറത്തിറക്കിയ ലെജൻഡ് കലണ്ടർ 2019 ൽ ഇന്ത്യൻ കോമിക്സ് ലെജൻഡ് ക്രിയേറ്റീവ് ആയി അബിദ് സുർത്തിയെ അവതരിപ്പിച്ചിരിക്കുന്നു. 1993-ലെ ദേശീയ അവാർഡ്, ഹിന്ദി സാഹിത്യ സൻസ്ത അവാർഡ്, ഗുജറാത്ത് ഗൗരവ് എന്നിവ അദ്ദേഹത്തിന് ലഭിച്ചിട്ടുണ്ട്.
പുറംകണ്ണികൾ
വർഗ്ഗം:1935-ൽ ജനിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
ബലേർ ഖാൻപൂർ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബലേഹർ ഖാന്പൂ്ർ ൽ 146 വീടുകൾ ഉണ്ട്. ആകെ ജനസംഖ്യ 726 ആണ്. ഇതിൽ 375 പുരുഷന്മാരും 351 സ്ത്രീകളും ഉള്പ്പെനടുന്നു. ബലേഹർ ഖാന്പൂനർ ലെ സാക്ഷരതാ നിരക്ക് 76.57 ശതമാനമാണ്. ഇത് സംസ്ഥാന ശരാശരിയായ 75.84ലും കൂടുതലാണ്‌ ബലേഹർ ഖാന്പൂസർ ലെ 6 വയസ്സിനു താഴെയുള്ള കുട്ടികളുടെ എണ്ണം 73 ആണ്. ഇത് ബലേഹർ ഖാന്പൂ ർ ലെ ആകെ ജനസംഖ്യയുടെ 10.06 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 209 ആളുകൾ വിവിധ തൊഴിലുകളിൽ ഏര്പ്പെഖട്ടിരിക്കുന്നു. ഇതിൽ 197 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 95.69 ശതമാനം ആളുകൾ അവരുടെ ജോലി പ്രധാന വരുമാനമാര്ഗ്ഗ മായി കണക്കാക്കുന്നു എന്നാൽ 30.62 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബലേഹർ ഖാന്പൂലർ ലെ 174 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വര്ഗ്ഗെ വിഭാഗത്തിലുള്ളവരാണ്.
റ്റി (ഇംഗ്ലീഷക്ഷരം)
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും ഇരുപതാമത്തെ അക്ഷരമാണ് T അല്ലെങ്കിൽ t. ഇംഗ്ലീഷിൽ ഇതിന്റെ പേര് റ്റി എന്നാകുന്നു. (തലവകാരാരണ്യകം /റ്റിഇ/ ), ബഹുവചനം റ്റിഈസ്. ഇത് റ്റൗ എന്ന സെമിറ്റിക്, ഗ്രീക്ക് അക്ഷരത്തിൽ നിന്നും ഉത്ഭവിച്ച അക്ഷരമാണ് റ്റി (, ܬ ت ת,).
ഇംഗ്ലീഷിൽ‌, നിശ്ശബ്ദ ആൽ‌വിയോളാർ‌ പ്ലോസീവിനെ പ്രതിനിധീകരിക്കുന്നതിന് ഇത് സാധാരണയായി ഉപയോഗിക്കുന്നു, ഇത് അന്തർ‌ദ്ദേശീയ സ്വരസൂചക അക്ഷരമാലയിലും ഉപയോഗിക്കുന്നുണ്ട്. ഇംഗ്ലീഷ് ഭാഷാ പാഠങ്ങളിൽ ഏറ്റവും സാധാരണയായി ഉപയോഗിക്കുന്ന വ്യഞ്ജനാക്ഷരവും രണ്ടാമത്തെ ഏറ്റവും സാധാരണ അക്ഷരവുമാണ് റ്റി.
ബാഹ്യ ലിങ്കുകൾ
വർഗ്ഗം:കുരിശ് വർഗ്ഗം:Pages with unreviewed translations
സ്വെൻ ബെക്കർ
സ്വെൻ ബെക്കർ (ജനനം: ഫെബ്രുവരി 14, 1968, വീസ്ബാഡൻ, ജർമ്മനി) ഒരു ജർമ്മൻ ഗൈനക്കോളജിസ്റ്റും ഗൈനക്കോളജിക് സർജനും ഓങ്കോളജിസ്റ്റുമാണ്. ഇംഗ്ലീഷ്;Sven Becker.
ജീവിതരേഖ
1987 മുതൽ 1994 വരെ ബെക്കർ ജോഹന്നാസ്-ഗുട്ടൻബർഗ് യൂണിവേഴ്സിറ്റി ഓഫ് മെയിൻസിൽ പഠിച്ചു. 1989 മുതൽ 1990 വരെ അദ്ദേഹം യൂണിവേഴ്സിറ്റി റെനെ ഡെസ്കാർട്ടസ് പാരീസിൽ പഠിച്ചു. 1991-ൽ മാഡ്രിഡിലെ ഓട്ടോണമസ് യൂണിവേഴ്സിറ്റിയിൽ ഒരു സെമസ്റ്റർ പഠിച്ചു. 1992 മുതൽ 1993 വരെ ടോക്കിയോയിലെ നിഹോൺ യൂണിവേഴ്സിറ്റിയിൽ രണ്ട് സെമസ്റ്ററുകൾ പഠിച്ചു. 1994-ൽ, മൂന്നാം മെഡിക്കൽ സ്റ്റേറ്റ് പരീക്ഷയ്ക്ക് പുറമേ, അദ്ദേഹം യുഎസ് സ്റ്റേറ്റ് പരീക്ഷയും പൂർത്തിയാക്കി. 1999-ൽ, ജോഹന്നാസ്-ഗുട്ടൻബർഗ് യൂണിവേഴ്‌സിറ്റി ഓഫ് മെയിൻസിൽ, "എംടിടി അസേയിൽ എച്ച്‌ഐവിക്കെതിരെയുള്ള ആൻറിവൈറൽ ഏജന്റുകളുടെ വിട്രോ പരിശോധന" എന്ന തന്റെ പ്രബന്ധത്തിന് ഡോക്ടർ ഓഫ് മെഡിസിൻ (മാഗ്ന കം ലൗഡ്) എന്ന ബിരുദം ലഭിച്ചു. ഇൻസ്റ്റിറ്റ്യൂട്ട് ഫോർ ഫിസിയോളജിക്കൽ കെമിസ്ട്രിയിലെ വെർണർ ഇ.ജി.മുള്ളറുടെ നിർദ്ദേശ പ്രകാരം 2006-ൽ, ഡീറ്റെൽം വാൾവിനറുടെ മേൽനോട്ടത്തിൽ അദ്ദേഹം എഴുതിയ “ട്യൂമർ സെൽ വ്യാപനവും സ്തനാർബുദത്തിലെ ട്യൂമർ സെൽ പെർസിസ്റ്റൻസും - വ്യവസ്ഥാപരമായ ചികിത്സയുടെയും കോശങ്ങളുടെ സ്വഭാവസവിശേഷതകളുടെയും പ്രഭാവം” എന്ന തലക്കെട്ടിൽ ട്യൂബിംഗനിലെ യൂണിവേഴ്സിറ്റി വിമൻസ് ഹോസ്പിറ്റലിൽ തന്റെ റസിഡൻസി പൂർത്തിയാക്കി.
ഔദ്യോഗിക ജീവിതം
1995-ൽ, ഗെർഡ് ഹോഫ്മാന്റെ നിർദ്ദേശപ്രകാരം ഫ്രാങ്ക്ഫർട്ട് ആം മെയിൻ സർവകലാശാലയിലെ അക്കാദമിക് ടീച്ചിംഗ് ഹോസ്പിറ്റലിൽ ബെക്കർ തന്റെ മെഡിക്കൽ പ്രവർത്തനം ആരംഭിച്ചു. തുടർന്ന് അദ്ദേഹം വീസ്‌ബാഡനിലെ സെന്റ് ജോസഫ് ഹോസ്പിറ്റലിലെ വിമൻസ് ഹോസ്പിറ്റലിലും തുടർന്ന് റെക്റ്റ്‌സ് ഡെർ ഇസാർ ഹോസ്പിറ്റലിലെ ടെക്‌നിക്കൽ യൂണിവേഴ്‌സിറ്റി ഓഫ് മ്യൂണിക്കിലെ ഇൻസ്റ്റിറ്റ്യൂട്ട് ഫോർ പാത്തോളജിയിൽ ഹെയ്ൻസ് ഹോഫ്‌ലറുടെ നിർദ്ദേശപ്രകാരം ജോലി ചെയ്തു. 1997 മുതൽ 2001 വരെ, ബാൾട്ടിമോറിലെ ജോൺസ് ഹോപ്കിൻസ് യൂണിവേഴ്സിറ്റിയിലെ ജോൺസ് ഹോപ്കിൻസ് ഹോസ്പിറ്റലിൽ ഗൈനക്കോളജിസ്റ്റും പ്രസവചികിത്സയും ആയി ബെക്കർ പരിശീലനം പൂർത്തിയാക്കി. 2001-ൽ അമേരിക്കൻ സ്‌പെഷ്യലിസ്റ്റ് ഗൈനക്കോളജി ആൻഡ് ഒബ്‌സ്റ്റട്രിക്‌സ് (എസിഒജി) ആയി പരീക്ഷ പാസായി.
റഫറൻസുകൾ
വർഗ്ഗം:ജർമ്മൻ ജീവശാസ്ത്രജ്ഞർ വർഗ്ഗം:ജർമ്മൻകാർ വർഗ്ഗം:ഫെബ്രുവരി 14-ന് ജനിച്ചവർ വർഗ്ഗം:1968-ൽ ജനിച്ചവർ
ഉപഗ്രഹവേധ മിസൈൽ
ലഘുചിത്രം|ഇന്ത്യയുടെ ഉപഗ്രഹവേധ മിസൈലിന്റെ വിക്ഷേപണം.|268x268ബിന്ദു സൈനിക ആവശ്യങ്ങൾക്കായി കൃത്രിമോപഗ്രഹങ്ങളെ നശിപ്പിക്കുന്ന ബഹിരാകാശ ആയുധമാണ് ഉപഗ്രഹ വേധ മിസൈൽ (ആന്റി സാറ്റലൈറ്റ് മിസ്സൈൽ സിസ്റ്റം,അസാറ്റ്). പല രാജ്യങ്ങളിലും അസാറ്റ് സംവിധാനങ്ങൾ പ്രവർത്തിക്കുന്നുണ്ട്. യുദ്ധത്തിൽ ഇതുവരെ അസാറ്റ് സംവിധാനം ഉപയോഗിച്ചിട്ടില്ലെങ്കിലും, ഏതാനും ചില രാജ്യങ്ങൾ തങ്ങളുടെ സ്വന്തം ഉപഗ്രഹങ്ങളെ പരീക്ഷണങ്ങൾക്കായി തകർത്തിട്ടുണ്ട്. അമേരിക്ക, റഷ്യ, ചൈന, ഇന്ത്യ എന്നീ രാജ്യങ്ങൾ മാത്രമാണ് ഈ സംവിധാനം ഇതുവരെ വിജയകരമായി നടപ്പിലാക്കിയിട്ടുള്ളത്.
ചരിത്രം
അസാറ്റിന്റെ വികസനവും രൂപകൽപ്പനയും നടന്നത് നിരവധി പരീക്ഷണനീരീക്ഷണങ്ങളിലൂടെയാണ്. 1950-കളിൽ യു.എസ്, സോവിയറ്റ് യൂണിയൻ എന്നീ രാജ്യങ്ങളാണ് ഇതിനുള്ള ആദ്യ ശ്രമങ്ങൾ ആരംഭിച്ചത്. ശീതയുദ്ധം നിലനിന്നിരുന്ന ഇരു രാജ്യങ്ങളും തങ്ങളുടെ ബഹിരാകാശ ശക്തി പ്രകടിപ്പിക്കാനായാണ് അസാറ്റ് പദ്ധതികൾക്ക് തുടക്കമിട്ടത്. 1967-ൽ ബഹിരാകാശ നിയമങ്ങളുടെ അടിത്തറയായ ഔട്ടർ സ്പേസ് ട്രീറ്റി ബഹിരാകാശ യുദ്ധം നിരോധിച്ചതായി പ്രഖ്യാപിച്ചു. ബോൾഡ് ഓറിയോൺ വെപ്പൺ സിസ്റ്റം 199 ബി ആയിരുന്നു ആദ്യ യുഎസ് അസാറ്റ്. 1959 ഒക്ടോബർ 19 ന് എക്സ്പ്ലോറർ 6 എന്ന ഉപഗ്രഹത്തിനെതിരെ ബോൾഡ് ഓറിയോൺ പരീക്ഷിക്കപ്പെട്ടു.
യുണൈറ്റഡ് സ്റ്റേറ്റ്സ്
1950 കളുടെ അവസാനത്തിൽ യു.എസ് എയർഫോഴ്സ് WS-199A എന്ന പേരിൽ വിപുലമായ തന്ത്രപരമായ മിസ്സൈൽ പ്രോജക്ടുകൾ ആരംഭിച്ചു. 199 എ അംബ്രല്ലയുടെ കീഴിലുള്ള പഠന പ്രോജക്ടുകളിൽ ഒന്ന് മാർട്ടിന്റെ സാർജന്റ് മിസൈലിൽ നിന്നുള്ള റോക്കറ്റ് മോട്ടറിനെ അടിസ്ഥാനമാക്കി ബി -47 സ്ട്രാറ്റോജെറ്റിന് വേണ്ടി നിർമ്മിച്ച ബോൽഡ് ഓറിയോൺ എയർ-ലൗഞ്ചെഡ് ബാലിസ്റ്റിക് മിസൈൽ (ALBM) ആയിരുന്നു. 1958 മേയ് 26 നും 1959 ഒക്ടോബർ 13 നുമിടയിൽ പന്ത്രണ്ട് ടെസ്റ്റ് നടത്തിയിരുന്നു. പക്ഷേ ഇവ സാധാരണഗതിയിൽ പരാജയപ്പെട്ടു. ALBM ൻറെ മറ്റു ജോലികൾ അവസാനിക്കുകയും ചെയ്തിരുന്നു. 1770 കിലോമീറ്റർ (1100 മൈൽ) പരിധിയിലുള്ള ഒരു ഉപഗ്രഹവേധ മിസ്സൈൽ നിർമ്മിക്കാൻ ഓൾട്ടെയറിൻറെ മുകളിലെ ഘടന ചേർത്ത് ഈ സംവിധാനം പരിഷ്കരിച്ചിരുന്നു. ഉപഗ്രഹ പ്രതിരോധ മിഷന്റെ ഒരു പരീക്ഷണ പറക്കൽ ആയ 251 കി.മീറ്ററിൽ (156 മൈൽ) ഉയരത്തിൽ, എക്സ്പ്ലോറർ 6-ൽ ഒരു അപായരഹിത ആക്രമണം മാത്രമേ നടത്തിയിരുന്നുള്ളു. ബോൾഡ് ഓറിയോൺ ടെലിമെട്രിയിൽ ട്രാക്ക് പാറ്റേൺ റെക്കോർഡ് ചെയ്തതിനുശേഷം ദൃശ്യ ട്രാക്കിങിനുള്ള അടയാള വെളിച്ചത്തിൻറെ സഹായത്തോടെ റഡാർ തുടർച്ചയായി നിരീക്ഷിച്ചു. മിസൈൽ ഉപഗ്രഹത്തിന്റെ 6.4 കിലോമീറ്ററിനുള്ളിൽ (4 mi) വിജയകരമായി കടന്നു. അത് ഒരു ആണവ ആയുധത്തിനോടൊപ്പം ഉപയോഗിക്കാൻ അനുയോജ്യമായിരുന്നു. എന്നാൽ സാധാരണ ആയുധശേഖരങ്ങൾക്ക് അനുയോജ്യവുമായിരുന്നില്ല.
199A നു കീഴിൽ സമാനമായ ഒരു പദ്ധതിയിൽ, സർജന്റെ അടിസ്ഥാനത്തിൽ ലോക്ക്ഹീഡ്സിൻറെ ഹൈ വിർഗോ, ആദ്യം ബി -58 ഹ്സ്ലലറിന്റെ മറ്റൊരു ALBM ആയിരുന്നു. 1959 സെപ്റ്റംബർ 22-ന് എക്സ്പ്ലോറർ 5-ൽ ഒരു തടസ്സം നേരിട്ടതിനാൽ ഉപഗ്രഹവേധ പ്രവർത്തനത്തിനു വേണ്ടിയും ഇതിനെ യോജിച്ചതാക്കി. എന്നാൽ, മിസൈൽ വിക്ഷേപിച്ച ആശയവിനിമയങ്ങൾ നഷ്ടപ്പെട്ടതോടെ ക്യാമറ പായ്ക്കുകൾക്ക് പരീക്ഷണം വിജയിച്ചോ എന്ന് നോക്കാനായില്ല. ഈ സാഹചര്യത്തിലും, ജി.എ.എം.-87 സ്കൈബോൾട്ട് പ്രോജക്ടിന്റെ ഉദ്ഘാടനത്തോടനുബന്ധിച്ച് ഡബ്ല്യു.എസ് 199 ന്റെ പണി പൂർത്തീകരിച്ചു. ഒരേകാലത്തുളള യുഎസ് നാവിക പദ്ധതികൾ ഉപേക്ഷിക്കുകയും ചെറിയ പദ്ധതികൾ 1970 കളുടെ തുടക്കം വരെ തുടരുകയുമുണ്ടായില്ല.
ചൈന
1964 മുതൽ, ചൈന ഉപഗ്രഹവേധ മിസൈൽ പദ്ധതി വികസിപ്പിച്ചു തുടങ്ങി. ഉപഗ്രഹവേധ മിസൈൽ, ഉപായങ്ങൾ ഉപഗ്രഹങ്ങൾ, ലേസർ, ഇലക്ട്രോണിക്ക് ജാമർ എന്നിവയുൾപ്പെടെ ഒരു യുദ്ധത്തിന്റെ ആദ്യഘട്ടത്തിൽ തന്നെ ഉപഗ്രഹങ്ങളെ തകർക്കാൻ ശേഷിയുള്ള ശൂന്യാകാശ ആയുധങ്ങൾ ഉണ്ടെന്ന് ചൈനയുടെ ഡിഫൻസ് ഇന്റലിജൻസ് ഏജൻസി തലവൻ ആഷ്ലി അവകാശപ്പെട്ടു.
ഇന്ത്യ
2012 ഏപ്രിലിൽ ഇന്ത്യൻ ബാലിസ്റ്റിക് മിസൈൽ പ്രതിരോധ പരിപാടിക്ക് വേണ്ടി വികസിപ്പിച്ച റഡാറുകൾ, ഇൻറർപിപ്റ്ററുകൾ എന്നിവയിൽ നിന്ന് ഒരു ഉപഗ്രഹവേധ മിസൈൽ ആയുധത്തിനായി ഇന്ത്യക്ക് നിർണായക സാങ്കേതിക വിദ്യ വികസിപ്പിക്കാൻ സാധിച്ചതായി ഡി.ആർ.ഡി.ഒ ചെയർമാൻ വി. കെ. സരസ്വത് അറിയിച്ചു. എൻപിടിക്ക് സമാനമായ ASAT ൻറെ വ്യാപനത്തെ നിയന്ത്രിക്കാൻ അന്താരാഷ്ട്ര ഭരണകൂടം സ്ഥാപിക്കുകയാണെങ്കിൽ അസാറ്റ് ടെസ്റ്റ് ഇന്ത്യയുടെ സ്ഥാനം ഉയർത്തുമെന്ന് ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആന്റ് അനാലിസിസിന്റെ വക്താവായ അജയ് ലെലെ എഴുതിയിരുന്നു. ഒരു ഉദ്ദേശ്യത്തോടെ ആരംഭിച്ച ഉപഗ്രഹത്തിനെതിരെ ഒരു കുറഞ്ഞ പരിക്രമണപഥ പരീക്ഷണം ഉത്തരവാദിത്തമില്ലാത്തതായി കാണാനാവില്ലന്ന് അദ്ദേഹം നിർദ്ദേശിച്ചു.
റഷ്യയിൽ
2009 നവംബർ 18-നാണ് റഷ്യയുടെ PL-19 ന്യുഡോൽ എന്നറിയപ്പെടുന്ന ഉപഗ്രഹവേധ മിസൈൽ വിജയകരമായി പൂർത്തിയാക്കിയത്.
ചൈനയിൽ
2007 ജനുവരിയിൽ പീപ്പിൾസ് റിപ്പബ്ലിക്ക് ഓഫ് ചൈന വിജയകരമായി ഒരു പ്രവർത്തനരഹിതമായ കാലാവസ്ഥാ ഉപഗ്രഹം FY-1C-യെ നശിപ്പിച്ചു.
ഇതും കാണുക
വർഗ്ഗം:കൃത്രിമോപഗ്രഹങ്ങൾ വർഗ്ഗം:ആയുധങ്ങൾ
സോണി പിക്ചേഴ്സ് സ്പോർട്സ് നെറ്റ്‌വർക്ക്
സോണി പിക്ചേഴ്സ് സ്പോർട്സ് നെറ്റ്‌വർക്ക് എന്നത്  സോണി പിക്ചേഴ്സ് നെറ്റ്‌വർക്ക്സ് ഇന്ത്യയുടെ ഉടമസ്ഥതയിലുള്ള  സ്പോർട്സ് ചാനലുകളുടെ ഒരു കൂട്ടമാണ്.
ചരിത്രം
സോണി പിക്ചേഴ്സ് നെറ്റ്‌വർക്ക് ഇന്ത്യ (എസ്‌പി‌എൻ‌ഐ) 2016 ൽ ZEE നെറ്റ്‌വർക്കുകളുടെ ഉടമസ്ഥതയിലുള്ള പത്ത് സ്പോർട്സ് ചാനലുകൾ വാങ്ങിയതൊടു കൂടിയാണ് സോണി പിക്ചേഴ്സ് സ്പോർട്സ് നെറ്റ്‌വർക്ക് ആരംഭിച്ചത്. ഏറ്റെടുക്കൽ രണ്ട് ഘട്ടങ്ങളായാണ് ആസൂത്രണം ചെയ്തത്. വാങ്ങലിന്റെ ആദ്യ ഘട്ടം പൂർത്തിയായതോടെ സോണി ടെൻ സ്പോർട്സ് ഇന്ത്യൻ നെറ്റ്‌വർക്കിന്റെ നിയന്ത്രണം നേടി. രണ്ടാം ഘട്ടം പൂർത്തിയായതോടെ സോണിയ്ക്ക് ഇന്ത്യയ്ക്ക് പുറത്തുള്ള സീയുടെ ഉടമസ്ഥതയിലുള്ള സ്പോർട്സ് ചാനലുകളുടെയും നിയന്ത്രണം ലഭിച്ചു.
ഈ സ്‌പോർട്‌സ് ചാനലുകളിൽ  "സോണി" ബ്രാൻഡ് നാമം ഉപയോഗിച്ച് ചാനലുകൾ സോണി  കീഴിൽ പുനർനാമകരണം ചെയ്തു, സോണി അധികമായി 2 എച്ച്ഡി ചാനലുകൾ സമാരംഭിക്കുകയും ഇന്ത്യൻ സ്‌പോർട്‌സ് നെറ്റ്‌വർക്കിൽ ചാനലുകളുടെ എണ്ണം 9 ആയി വികസിപ്പിക്കുകയും ചെയ്തു. എച്ച്ഡി സിമുൽകാസ്റ്റുകൾ ഉൾപ്പെടയാണിത്. ഈ ചാനലുകളിലുടെ ക്രിക്കറ്റ് ഫുട്ബോൾ, ടെന്നിസ്സ് എന്നി ഇവന്റുകൾ പ്രക്ഷേപണം ചെയ്യുന്നു.
2019 ൽ സോണി പിക്ചേഴ്സ് നെറ്റ്‌വർക്ക് അതിന്റെ പാകിസ്ഥാൻ ചാനലുകളുടെ നിയന്ത്രണം ടവർ സ്പോർട്സ് നെറ്റ്‌വർക്ക് എന്ന സ്ഥാപനത്തിന് കൈമാറി സോണി കോർപ്പറേഷന്റെ   ഒരു ഉപ-സ്ഥാപനമാണ്  ടവർ സ്പോർട്സ് നെറ്റ്‌വർക്ക്.
മുൻ പേരുകൾ
ഉടമസ്ഥാവകാശ മാറ്റത്തെയും ബ്രാൻഡിംഗിനെയും അടിസ്ഥാനമാക്കി മിക്ക ചാനലുകളും കഴിഞ്ഞ 2 ദശകങ്ങളിൽ പല തവണ റീബ്രാൻഡ് ചെയ്യുകയോ വീണ്ടും സമാരംഭിക്കുകയോ ചെയ്യുന്നു. 18 ജൂലൈ 2017 മുതൽ ഈ ചാനലുകളെല്ലാം സോണിയുടെ ബ്രാൻഡ് കുടയുടെ കീഴിലാണ്.
സോണി ടെൻ ഗോൾഫ്
ലഘുചിത്രം 2015 ഒക്ടോബർ 7 ന് ആരംഭിച്ച ടെൻ ഗോൾഫ് എച്ച്ഡി, ഗോൾഫ് മത്സരങ്ങൾ കാണിക്കുവാൻ വേണ്ടിയുള്ള ചാനലായിരുന്നു ,. ഗോൾഫ് ടൂർണമെൻറ്കളായ യൂറോപ്യൻ ടൂർ, ഏഷ്യൻ ടൂർ, റൈഡർ കപ്പ്, എൽപിജിഎ ടൂർ, റോയൽ ട്രോഫി, യുഎസ് പി‌ജി‌എ ചാമ്പ്യൻഷിപ്പ്, സീനിയർ പി‌ജി‌എ ചാമ്പ്യൻഷിപ്പ്, പ്രൊഫഷണൽ ഗോൾഫ് ടൂർ ഓഫ് ഇന്ത്യ, ലേഡീസ് യൂറോപ്യൻ ടൂർ എന്നിവയുടെ പ്രക്ഷേപണ അവകാശങ്ങൾ ഇതിന് ഉണ്ടായിരുന്നു. 31 ഡിസംബർ 2018 ന് പ്രവർത്തനം അവസാനിപ്പിച്ചു.
സോണി കിക്സ്
സോണി പിക്ചേഴ്സ് നെറ്റ്‌വർക്ക് ഇന്ത്യ 2015 ഏപ്രിൽ 2 ന് ആരംഭിച്ച സ്പോർട്സ് ചാനൽ ആയിരുന്നു സോണി കിക്സ്. സോണി സിക്സ്നു ശേഷം സോണി സ്പോർട്സ് നെറ്റ്‌വർക്ക് ആരംഭിച്ച  രണ്ടാം സ്പോർട്സ് ചാനൽ ആയിരുന്നു സോണി കിക്സ്.
ഇ‌എസ്‌പി‌എനുമായുള്ള കരാറിന് ശേഷം, സോണി കിക്സ് 2016 ജനുവരി 17 ന് സോണി ഇ‌എസ്‌പി‌എൻ എന്ന് പുനർ‌നാമകരണം ചെയ്തു.
സോണി ESPN
ലഘുചിത്രം| സോണി ESPN ലോഗോ
2015 ഏപ്രിൽ 2 ആരംഭിച്ച സ്പോർട്സ് ചാനലായ സോണി കിക്സ് 2015ലെ ഇ.എസ്.പി.എൻ മായി നടത്തിയ ഡീൽനു ശേഷം സോണി ഇ.എസ്.പി.എൻ എന്ന് 2016 ജനുവരി 16ന് പുനർനാമകരണം ചെയ്തു.
അഗമ്യഗമന വിരക്തി
അടുത്ത ബന്ധുക്കൾ തമ്മിലുള്ള ലൈംഗിക ബന്ധത്തോടുള്ള വെറുപ്പാണ് അഗമ്യഗമന വിരക്തി അഥവാ ഇൻസെസ്റ്റ് ടാബൂ (incest taboo). ചില മതങ്ങൾക്ക് അടുത്ത ബന്ധുക്കൾ തമ്മിലുള്ള വിവാഹബന്ധങ്ങളെക്കുറിച്ച് ചില നിയമങ്ങളുണ്ട്. ആ മതങ്ങളിൽ ഉള്ളവർക്ക് പൊതുവെ ഉണ്ടാവുന്ന ഒരു സംശയമാണ്, ഈ മതത്തിൽ വിശ്വസിക്കാത്തവർക്ക് ഇമ്മാതിരി കാര്യങ്ങൾ അനുവദനീയമല്ലേ എന്ന്. ഇത് കേവലം മതപരമായ വിലക്കല്ല ഒരോ സംസ്കാരത്തിനും ഇക്കാര്യത്തിൽ വ്യക്തമായ ചില നിയമങ്ങളുണ്ട്. ഉദാഹരണത്തിന് കേരളസംസ്കാരത്തിൽ അച്ഛ്റെ സഹോദരന്റെ മക്കൾ, അമ്മയുടെ സഹോദരിയുടെ മക്കൾ എന്നിവരെ സഹോദരഗണത്തിലാണ് കൂട്ടിയിരിക്കുന്നത്. ഇവർ തമ്മിലുള്ള വിവാഹ/ലൈംഗിക ബന്ധം മലയാളി സംസ്കാരത്തിൽ നിഷിദ്ധമാണ്. പക്ഷെ ചില മതവിഭാങ്ങളിൽ പെട്ടവർ ഇമ്മാതിരി വിവാഹബന്ധങ്ങൾ അനുവദനീയമാണ് തമിഴ്‌ നാട്ടിൽ പെങ്ങളുടെ മകളെ വിവാഹം ചെയ്യാൻ സമൂഹം അനുവദിക്കുന്നുണ്ട്.അതായതു മുറൈ മാമൻ എന്ന് പറയും.
അവലംബങ്ങൾ
വർഗ്ഗം:വിലക്കുകൾ
പ്രീതി (ചലച്ചിത്രം)
കെ.കെ. ഫിലിംസ് കംബൈൻസിന്റെ ബാനറിൽ കെ.കെ.എസ്. കൈമൾ നിർമിച്ച മലയാളചലച്ചിത്രമാണ് പ്രീതി. കാർമൽ പിക്ചേഴ്സ് വിതരണം ചെയ്ത ഈ ചിത്രം 1972 ഏപ്രിൽ 05-ന് കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:എൻ. ഗോവിന്ദൻ കുട്ടി തിരക്കഥയെഴുതിയ ചലച്ചിത്രങ്ങൾ വർഗ്ഗം:എൻ. ഗോവിന്ദൻ കുട്ടി സംഭാഷണമെഴുതിയ ചലച്ചിത്രങ്ങൾ
വിജയ്‌ മർചൻറ്
വിജയ്‌ മാധവ്ജി മർചൻറ് (12 ഒക്ടോബർ 1911 – 27 ഒക്ടോബർ 1987) യഥാർത്ഥ നാമം വിജയ്‌ മാധവ്ജി താക്കർസേ, ആദ്യകാല ഇന്ത്യൻ ക്രിക്കറ്റർ ആയിരുന്നു. വലംകയ്യൻ ബാറ്റ്സ്മാൻ ആയിരുന്ന വിജയ്‌, വലംകയ്യൻ മീഡിയം പേസ് ബൌളറും ആയിരുന്നു. ബോംബെ ക്രിക്കറ്റ് ടീമിന് വേണ്ടി ഫസ്റ്റ്ക്ലാസ് മത്സരങ്ങൾ കളിച്ചിരുന്ന വിജയ്‌, ഇന്ത്യക്ക് വേണ്ടി (1933-1951) കാലഘട്ടത്തിൽ പത്ത് ടെസ്റ്റ്‌ മത്സരങ്ങളും കളിച്ചു. 150 ഫസ്റ്റ്ക്ലാസ് മത്സരങ്ങൾ കളിച്ച മർചൻറ് ന്റെ ഫസ്റ്റ്ക്ലാസ് ബാറ്റിംഗ് ശരാശരി 71.64 ആണ്. ലോകത്തിൽ ബ്രാഡ്മാന് ശേഷം ഏറ്റവും ഉയർന്ന ഫസ്റ്റ്ക്ലാസ് ബാറ്റിംഗ് ശരാശരി വിജയ്‌ വിജയ്‌ മർചന്റിൻറെതാണ്.
മിർസ മുഗൾ
അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ അഞ്ചാമത്തെ മകനായിരുന്നു മിർസ മുഗൾ (ജീവിതകാലം:1828-1857 സെപ്റ്റംബർ 22). 1857-ലെ ലഹളക്കാലത്ത് ഡെൽഹിയിൽ തമ്പടിച്ചിരുന്ന വിമതശിപായിമാരുടെ നേതാവായിരുന്നു മിർസ മുഗൾ. ബ്രിട്ടീഷുകാർക്കെതിരെ ലഹള നടക്കുമ്പോഴും അതിനുശേഷം ശേഷം ബ്രിട്ടീഷുകാർ ഡെൽഹി പിടിച്ചെടുക്കാൻ ശ്രമിക്കുന്ന സമയത്തും ഡെൽഹിയിലെ ഭരണം നടത്തിക്കൊണ്ടുപോയിരുന്നത് മിർസ മുഗളായിരുന്നു. ബഹാദൂർ ഷാ സഫറിന്, ഷരഫുൽമഹൽ സയ്യിദാനി എന്ന ഭാര്യയിൽ ജനിച്ച മകനായിരുന്നു മിർസ മുഗൾ. പ്രവാചകന്റെ പരമ്പരയിലുള്ളത് എന്നവകാശപ്പെടുന്ന സയ്യിദ കുടുംബത്തിൽ നിന്നുള്ള ഷരഫുൽ മഹൽ, മുഗൾ അന്തഃപുരത്തിലെ പ്രധാനികളിലൊരാളായിരുന്നു. 1852-ൽ വൻ വിട്ടുവീഴ്ചകൾ ചെയ്ത് ബ്രിട്ടീഷുകാരുമായി ധാരണയുണ്ടാക്കിയ മിർസ ഫഖ്രുവിനെ സഫർ തഴഞ്ഞതിനു ശേഷം, സീനത്ത് മഹലിന്റെ പക്ഷം ചേർന്നാണ് മിർസ മുഗളിന് രാജസഭയിൽ പ്രാധാന്യം ലഭിക്കുന്നത്. അന്ന് മിർസ ഫഖ്രുവിൽ നിന്ന് പിടിച്ചെടുത്ത സ്ഥാനമാനങ്ങളും വസ്തുവകകളും മിക്കവാറും മിർസ മുഗളിനാണ് ലഭിച്ചത്. ഇതോടൊപ്പം ഇദ്ദേഹം ഖിലാദാർ ആയി നിയമിക്കപ്പെട്ടു. 1856-ൽ മിർസ ഫഖ്രു മരിച്ചതിനു ശേഷം സഫറിന്റെ ബാക്കിയുള്ള വിഹിതസന്തതികളിൽ മൂത്തയാളായിരുന്നു മിർസ മുഗൾ.
1857-ലെ ലഹളയുടെ അവസാനം ബ്രിട്ടീഷ് ഉദ്യോഗസ്ഥനായ വില്യം ഹോഡ്സനുമുമ്പാകെ കീഴടങ്ങിയ മിർസ മുഗളിനെ സെപ്റ്റംബർ 22-ന് ഹോഡ്സൺ വെടിവച്ചുകൊല്ലുകയായിരുന്നു. ഒപ്പം സഹോദരനായ മിർസ ഖിസർ സുൽത്താനെയും, സഹോദരപുത്രനായ മിർസ അബൂബക്കറിനെയും ഹോഡ്സൻ കൊലപ്പെടുത്തി.
അവലംബം
വർഗ്ഗം:ബഹാദൂർ ഷാ സഫറിന്റെ പുത്രൻമാർ വർഗ്ഗം:1857-ലെ ഇന്ത്യൻ ലഹള
എന്നെ സ്നേഹിക്കൂ എന്നെ മാത്രം
പി.ജി. വിശ്വംഭരൻ സംവിധാനം ചെയ്ത് ഒ എം ജോൺ നിർമ്മിച്ച 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് എന്നെ സ്‌നേഹിക്കൂ എന്നെ മാത്രം. ശ്രീവിദ്യ, രതീഷ്, സുകുമാരൻ, അംബിക എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. കെ വി മഹാദേവനാണ് ചിത്രത്തിന് സംഗീതം നൽകിയിരിക്കുന്നത്. യൂസഫലി കേച്ചേരി ഗാനങ്ങളെഴുതി
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ-അംബിക ജോഡി വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ
മിസ് എർത്ത്
പാരിസ്ഥിതിക അവബോധം പ്രോത്സാഹിപ്പിക്കുന്ന ഒരു വാർഷിക അന്തർദ്ദേശീയ പരിസ്ഥിതി പ്രമേയ സൗന്ദര്യമത്സരമാണ് മിസ് എർത്ത്. മിസ്സ് വേൾഡ്, മിസ്സ് യൂണിവേഴ്സ്, മിസ് ഇന്റർനാഷണൽ എന്നിവയ്‌ക്കൊപ്പം, മിസ് എർത്തും ലോകത്തിലെ പ്രധാന സൗന്ദര്യമത്സരങ്ങളിൽ ഒന്നാണ്. പങ്കെടുക്കുന്ന രാജ്യങ്ങളുടെ പരിസ്ഥിതി വകുപ്പുകൾ, വിവിധ സ്വകാര്യ മേഖലകൾ, കോർപ്പറേഷനുകൾ, ഗ്രീൻപീസ്, വേൾഡ് വൈൽഡ്‌ലൈഫ് ഫൗണ്ടേഷൻ (ഡബ്ല്യുഡബ്ല്യുഎഫ്) എന്നിവയുമായും മിസ് എർത്ത് ഫ ഫൗണ്ടേഷൻ സഹകരിച്ചു പ്രവർത്തിക്കുന്നു.
നിലവിലെ മിസ്സ് എർത്ത് 2018 നവംബർ 3 ന് കിരീടമണിഞ്ഞ വിയറ്റ്നാമിലെ ങ്‌യുയാൻ ഫാങ് ഖാൻ ആണ്.
മഞ്ചൂറിയ
വടക്കു കിഴക്കേ ഏഷ്യയിലെ ചരിത്രപരമായ പ്രധാന്യമുള്ള ഒരു വലിയ ഭൂപ്രദേശമാണ് മഞ്ചൂറിയ.
അവലംബം
വർഗ്ഗം:ചൈനയിലെ പ്രദേശങ്ങൾ
യു (ഇംഗ്ലീഷക്ഷരം)
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും ഇരുപത്തിയൊന്നാമത്തെ അക്ഷരമാണ് U അല്ലെങ്കിൽ u. ഇംഗ്ലീഷിൽ ഇതിന്റെ പേര് യു എന്നാകുന്നു (ഉച്ചാരണം /jയു/ ).
ബാഹ്യ ലിങ്കുകൾ
വർഗ്ഗം:സ്വരാക്ഷരങ്ങൾ വർഗ്ഗം:Pages with unreviewed translations
പുഴവാത് ശ്രീവൈകുണ്ഠേശ്വര സന്താനഗോപാലമൂർത്തി ക്ഷേത്രം
കോട്ടയം ജില്ലയിലെ (കേരളം, ഇന്ത്യ) ചങ്ങനാശ്ശേരി നഗരത്തിൽ പുഴവാതിൽ സ്ഥിതിചെയ്യുന്ന പുരാതനവും ചരിത്രപ്രസിദ്ധവുമായ ക്ഷേത്രമാണ് പുഴവാത് ശ്രീ വൈകുണ്ഠേശ്വര സന്താനഗോപാലമൂർത്തി ക്ഷേത്രം ആയില്യം തിരുനാൾ ഗൗരി ലക്ഷ്മി ബായി തിരുവിതാംകൂറിന്റെ മഹാറാണിയായിരിക്കുന്ന കാലത്തണ (ഭരണകാലം 1811-1815) ക്ഷേത്രനിർമ്മാണം നടത്തിയത്‌. മഹാറാണി ആയില്യം തിരുനാൾ ഗൌരി ലക്ഷ്മി ബായി ഒരു ആൺകുഞ്ഞിനു ജന്മം നൽകാനായി ഭർത്താവ് രാജരാജ വർമ്മ വലിയ കോയിത്തമ്പുരാൻ ചങ്ങനാശ്ശേരി ലക്ഷ്മിപുരം കൊട്ടാരത്തിന്റെ അടുത്ത് പണിതുയർത്തിയ ക്ഷേത്രമാണിത്. അതിനെ തുടർന്ന് ജനിച്ച പുത്രനാണ് വിശ്വപ്രസിദ്ധനായ തിരുവിതാംകൂർ മഹാരാജാവ്‌ സ്വാതിതിരുനാൾ. . ഇതര ക്ഷേത്രങ്ങളെ അപേക്ഷിച്ച് വളരെ വ്യത്യസ്തമായ പ്രതിഷ്ഠയാണ് ഇവിടുത്തെത്. കൈകളിൽ കുഞ്ഞിനെയെടുത്ത് ശംഖു-ചക്രധാരിയായ മഹാവിഷ്ണുവിനെ സന്താനഗോപാലമൂർത്തി സങ്കല്പത്തിൽ ഇവിടെ പ്രതിഷ്ഠിച്ചിരിക്കുന്നു. കുട്ടികളില്ലാത്ത ദമ്പതികൾ ഇവിടെ വന്നു പ്രാർത്ഥിച്ചാൽ സന്താന സൌഭാഗ്യം ലഭിക്കും എന്നാണ് വിശ്വാസം.
ചരിത്രം
175px|ലഘുചിത്രം|ഇടത്ത്‌|ക്ഷേത്ര ഗോപുരം ധർമ്മരാജായ്ക്കുശേഷം 1798 മുതൽ തിരുവിതാംകൂറിന്റെ രാജാവായ അവിട്ടം തിരുനാൾ ബാലരാമവർമ്മ 1810-ൽ അന്തരിച്ചു. അദ്ദേഹം അന്തരിക്കുമ്പോൾ തിരുവിതാംകൂറിൽ അനന്തരവകാശികളായി പുരുഷന്മാർ ആരും ഇല്ലായിരുന്നു. കോലത്തുനാട്ടിൽ നിന്നും ദത്തെടുത്ത കേരളവർമ്മയെ രാജാവാക്കുന്നതിനോട് ബ്രിട്ടീഷ് റസിഡന്റ് മൺറോയ്ക്കു താൽപര്യം ഇല്ലായിരുന്നു. ബ്രിട്ടീഷുകാർ രാജ്യം കൈവശപ്പെടുത്തുമെന്നുള്ള ആശങ്കയുണ്ടായിരുന്ന ആ അവസരത്തിലാണ് ആറ്റിങ്ങൽ റാണി ആയിരുന്ന ലക്ഷ്മി ബായി തിരുവിതാംകൂർ ഭരണാധികാരിയായത്. അന്ന് മഹാറാണിക്ക് ഒരു പുത്രി (ഗൗരി രുക്മിണി ബായി) മാത്രമെ ഉണ്ടായിരുന്നുള്ളു. മഹാറാണി വീണ്ടും ഗർഭം ധരിക്കുന്നതിനും ഒരു പുത്രനുണ്ടായി തിരുവിതാംകൂർ രാജാവാകുന്നതിനും രാജ്യം മുഴുവനും പ്രാർത്ഥനകളും വഴിപാടുകളും നടന്നു. മഹാറാണിയുടെ ഭർത്താവ് രാജ രാജവർമ്മ വലിയ കോയിത്തമ്പുരാൻ ചങ്ങനാശ്ശേരി ലക്ഷ്മീപുരം കൊട്ടാരത്തിലെയായിരുന്നതിനാൽ, അദ്ദേഹം ലക്ഷ്മീപുരം കൊട്ടാരത്തിനടുത്തായി പുത്രലാഭാർത്ഥം സന്താനഗോപാലമൂർത്തിക്ക് ക്ഷേത്രം നിർമ്മിച്ചു പൂജ നടത്തി. അതിനെ തുടർന്ന് 1813 ഏപ്രിൽ മാസം 16-ന് ലക്ഷ്മി ബായിക്ക് രാജ രാജ വർമ്മയിൽ സ്വാതിതിരുനാളും, 1814-ൽ ഉത്രം തിരുനാളും ജനിച്ചു. ഇരുവരും തിരുവിതാംകൂറിന്റെ മഹാരാജാക്കന്മാരായിരുന്നു.
ക്ഷേത്ര നിർമ്മിതി
175px|ലഘുചിത്രം|ഇടത്ത്‌|ക്ഷേത്രം ചങ്ങനാശ്ശേരി ലക്ഷ്മീപുരം കൊട്ടാരത്തിനോട് ചേർന്ന് പുഴവാതിലാണ് ക്ഷേത്രം സ്ഥിതി ചെയ്യുന്നത്. തിരുവിതാംകൂർ രാജവംശത്തിന്റെ സംഭാവനയാണ് പുഴവാത് ശ്രീ വൈകുണ്ഠേശ്വര സന്താനഗോപാലമൂർത്തി ക്ഷേത്രം. ലക്ഷ്മീപുരം കൊട്ടാരം നേരിട്ട് ക്ഷേത്രഭരണം നടത്തിയിരുന്നതിനാലും കൊട്ടാരത്തിലെ പരദേവതാമൂർത്തി കുടികൊള്ളുന്നതിനാലും പുഴവാത് കൊട്ടാരം ക്ഷേത്രം എന്നറിയപ്പെടുന്നു. ലക്ഷ്മീപുരം കൊട്ടാരത്തിന്റെ പ്രശസ്തിക്ക് ഉതകുന്നവണ്ണമുള്ള നിർമ്മാണ ശൈലി ക്ഷേത്ര നിർമ്മിതിയിൽ കാണാം. ക്ഷേത്ര മതിലകം വിശാലമാണ്.
സമചതുരാകൃതിയിലാണ് ഇവിടുത്തെ ശ്രീകോവിൽ നിർമ്മിച്ചിരിക്കുന്നത്. മൂന്നടി പൊക്കമുള്ള സിംഹാസനസ്ഥനായി കിഴക്കു ദർശനത്തോടെ മഹാവിഷ്ണു പ്രതിഷ്ഠ. രണ്ടു കൈകളിൽ ശംഖും സുദർശനചക്രവും, മറ്റു രണ്ടു കൈകളിൽ കിടക്കുന്ന ഒരു കുഞ്ഞുമായി സന്താനഗോപാലമൂർത്തി സങ്കല്പത്തിൽ പ്രതിഷ്ഠ നടത്തിയിരിക്കുന്നു. ഭാരതത്തിൽതന്നെ അത്യഅപൂർവ്വമാണ് ഈ പ്രതിഷ്ഠ.
175px|ലഘുചിത്രം|ഇടത്ത്‌|കിഴക്കെ ഗോപുരവും ആൽമരവും
ക്ഷേത്രത്തിലെ നാലമ്പലത്തിനുള്ളിൽ കിഴക്കേ സോപാനത്തിനു കിഴക്കു വശത്തായി നമസ്കാര മണ്ഡപം നിലകൊള്ളുന്നു. ചതുരാകൃതിയിൽ പണിതീർത്തിരിക്കുന്ന നമസ്കാര മണ്ഡപം തനതു കേരളാ ദ്രാവിഡശൈലിക്ക് ഉത്തമ ഉദാഹരണമാണ്. അടിത്തറയും തൂണുകളും കരിങ്കല്ലിൽ നിർമ്മിച്ചിരിക്കുന്ന മണ്ഡപത്തിന്റെ മുകൾഭാഗം ഓട് മേഞ്ഞിട്ടുണ്ട്.
വെട്ടുകല്ലിൽ പടുത്തുയർത്തിയ ഇവിടുത്തെ നാലമ്പലം വിസ്താരമേറിയതാണ്. പുറമേ കുമ്മായവും സിമന്റു കൊണ്ട് മിനുസപ്പെടുത്തിയിട്ടുണ്ട്. നാലമ്പലത്തിന്റെ കിഴക്കുവശത്ത് നമസ്കാരമണ്ഡപവും വടക്കു കിഴക്കേ മൂലയിൽ കിണറും പണിതീർത്തിരിക്കുന്നു. വലിയബലിക്കല്ല് നാലമ്പലത്തിനു ഉള്ളിലായി കിഴക്കുവശത്തു സ്ഥിതിചെയ്യുന്നു. അതിനു തൊട്ടു മുൻപിലായി കൊടിമരവും ആനക്കൊട്ടിലും സ്ഥിതിചെയ്യുന്നു. ക്ഷേത്ര മതിലകം ചുറ്റുമതിലിൽ കെട്ടി സംരക്ഷിച്ചിട്ടുണ്ട്. കിഴക്കുവശത്തുമാത്രമെ ഗോപുരം നിർമ്മിച്ചിട്ടുള്ളു.
അവലംബം
വർഗ്ഗം:കോട്ടയം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
ദി വാക്കിങ് ഡെഡ്
റോബർട്ട് കിർക്ക്മാൻ, ടോണി മൂർ, ചാർളി അട്ലർഡ് എന്നിവരുടെ അതേ പേരിലുള്ള കോമിക്ക് ബുക്ക് പരമ്പരയെ അടിസ്ഥാനമാക്കി ഫ്രാങ്ക് ഡറാബോണ്ട് വികസിപ്പിച്ച ഒരു അമേരിക്കൻ സൊംബി ലോകാവസാന ടെലിവിഷൻ പരമ്പരയാണ് ദി വാക്കിങ് ഡെഡ്. ആൻഡ്രൂ ലിങ്കൻ എന്ന നടനാണ് റിക്ക് ഗ്രിംസ് എന്ന പ്രധാന കഥാപാത്രത്തെ അവതരിപ്പിക്കുന്നത്. റിക്ക് ഗ്രിംസ് എന്ന പൊലീസ് ഉദ്യോഗസ്ഥർ ഒരു കോമയിൽ നിന്ന് എണീക്കുകയും ഒരു വൈറസ് ഔട്ട്ബ്രേക്ക് കാരണം മനുഷ്യർ നരഭോജികളായ സോംബികൾ ആയി മാറിയിരിക്കുന്ന ഒരു ലോകത്തേക്ക് എത്തിപ്പെടുകയും തന്റെ കുടുംബവുമായി ഒന്നിക്കുകയും ചെയ്യുന്നു. ഈ പുതിയ ലോകത്തെ ആവരുടെ അതിജീവനം ആണ് കഥയുടെ ഇതിവൃത്തം.
അവലംബം
വർഗ്ഗം:അമേരിക്കൻ ടെലിവിഷൻ പരമ്പരകൾ
ഗണപതി തനിക്കൈമോനി
ഒരു ഇന്ത്യൻ പാലിനോളജിസ്റ്റ് ആയിരുന്നു ഗണപതി തനിക്കൈമോനി (1 ജനുവരി 1938 - 5 സെപ്റ്റംബർ 1986).
ആദ്യകാല ജീവിതവും വിദ്യാഭ്യാസവും
1938-ലെ പുതുവത്സര ദിനത്തിൽ ഇന്ത്യയിലെ മദ്രാസിൽ ജനിച്ച താനി 1962-ൽ മദ്രാസിലെ പ്രസിഡൻസി കോളേജിൽ നിന്ന് സസ്യരൂപശാസ്ത്രജ്ഞനായ പ്രൊഫസർ ബി.ജി.എൽ.സ്വാമിയുടെ നേതൃത്വത്തിൽ സസ്യശാസ്ത്രത്തിൽ മാസ്റ്റർ ഓഫ് സയൻസ് ബിരുദം നേടി. അതിനോടൊപ്പം മികച്ച ഇന്ത്യൻ പ്രകൃതിശാസ്ത്രജ്ഞർക്കായി നീക്കിവച്ചിരിക്കുന്ന പ്രകൃതി ശാസ്ത്രത്തിനുള്ള ഫൈസൺ സമ്മാനം താനിക്ക് ലഭിച്ചു.
1970-ൽ മോണ്ട്പെല്ലിയർ സർവകലാശാല താനിക്ക് ഡോക്ടറേറ്റ് ബിരുദം നൽകി. നിലവിലുള്ള 800 ഇനം പാൽമേയുടെ (അരെക്കേസി) പൂമ്പൊടി രൂപഘടന, വർഗ്ഗീകരണം, ഫൈലോജെനി എന്നിവയെക്കുറിച്ചായിരുന്നു അദ്ദേഹത്തിന്റെ പ്രബന്ധം.
ശാസ്ത്രീയ ജീവിതം
ഡോ. പ്രൊഫ. ഗിനെറ്റിന്റെ നിർദ്ദേശപ്രകാരം, ഫ്രഞ്ച് ഇൻസ്റ്റിറ്റ്യൂട്ട് ഓഫ് പോണ്ടിച്ചേരിയുടെ (ഫ്രഞ്ച്: ഇൻസ്റ്റിറ്റ്യൂട്ട് ഫ്രാൻസൈസ് ഡി പോണ്ടിച്ചേരി) പുതുതായി സ്ഥാപിതമായ (1960) പാലിനോളജി ലബോറട്ടറിയിൽ താനി ഒരു ശാസ്ത്രജ്ഞനായി. ഏതാനും വർഷങ്ങൾക്കുള്ളിൽ താനിയുടെ ശാസ്ത്രീയവും ഭരണപരവുമായ കഴിവുകൾ ലബോറട്ടറിയുടെ ഡയറക്ടറായി സ്ഥാനക്കയറ്റം ലഭിച്ചു.
അടുത്ത ദശകത്തിൽ അദ്ദേഹം അറേസി, ക്ലൂസിയേസി, മെനിസ്പെർമേസി, മിമോസസീ, സോണേറ ടിയേസീ തുടങ്ങിയ ഉഷ്ണമേഖലാ കുടുംബങ്ങളെക്കുറിച്ചുള്ള നിരവധി സുപ്രധാന പ്രബന്ധങ്ങൾ പ്രസിദ്ധീകരിച്ചു [പലിനോസ് 8(2): 7, ഡിസംബർ 1985 കാണുക]. ഈ പ്രസിദ്ധീകരണങ്ങളിൽ ഭൂരിഭാഗവും, അവയുടെ സാധ്യതയുള്ള ഫൈലോജെനിയെ വ്യക്തമാക്കുന്നതിനും തിരഞ്ഞെടുത്ത വർഗ്ഗീകരണ പദ്ധതികളെ ന്യായീകരിക്കുന്നതിനും വേണ്ടി സ്പീഷിസുകളുടെ പൂമ്പൊടി രൂപഘടനയുടെ പൂർണ്ണവും കൃത്യവുമായ വിവരണം അദ്ദേഹം നൽകുകയും മറ്റ് സസ്യാവയവങ്ങളുടെ രൂപഘടന ഉൾപ്പെടുത്തുകയും ചെയ്തു.
താനിയുടെ ആദ്യകാല ഗവേഷണങ്ങളിൽ ഭൂരിഭാഗവും ആധുനിക സസ്യജാലങ്ങളുടെ പൂമ്പൊടിയുമായി ബന്ധപ്പെട്ടിരുന്നുവെങ്കിലും, 1970-കളുടെ അവസാനത്തിൽ ഫോസിൽ കൂമ്പോളയിലേക്കും അദ്ദേഹത്തിന്റെ ശ്രദ്ധ തിരിച്ചു. ഇന്തോനേഷ്യൻ ഗവൺമെന്റും എക്കോൾ ഫ്രാങ്കെയ്‌സ് ഡി എക്‌സ്‌ട്രീം-ഓറിയന്റും (ഇഎഫ്‌ഇഒ) ബോറോബുദൂർ സ്മാരകത്തിന്റെ പാലിനോളജിക്കൽ അന്വേഷണം നടത്താൻ താനിയെ ക്ഷണിച്ചു. 600AD മുതൽ 1900AD വരെ വ്യാപിച്ചുകിടക്കുന്ന യുനെസ്കോയുടെ ലോക പൈതൃക സൈറ്റിന്റെ ചരിത്രത്തിലെ ആറ് ഘട്ടങ്ങൾ തിരിച്ചറിയാൻ പാലിനോളജിക്കൽ വിശകലനവും പഠനവും സഹായിച്ചു.
പരിസ്ഥിതി സംരക്ഷണം
ഉഷ്ണമേഖലാ തീരമേഖലയിൽ കണ്ടൽക്കാടുകളുടെ ആവാസവ്യവസ്ഥകൾ വഹിക്കുന്ന പ്രധാന പങ്കിനെക്കുറിച്ചുള്ള അറിവ് ലോകമെമ്പാടും വളർന്നപ്പോൾ, കണ്ടൽക്കാടുകൾ നാമമാത്രമായ ആവാസവ്യവസ്ഥകളാണെന്നും പരിസ്ഥിതിയിലെ പെട്ടെന്നുള്ളതോ ഗുരുതരമായതോ ആയ മാറ്റങ്ങൾക്ക് ഇരയാകുമെന്നും വ്യക്തമായി. ചുഴലിക്കാറ്റ് അല്ലെങ്കിൽ കണ്ടൽക്കാടുകൾ വെട്ടിമാറ്റൽ തുടങ്ങിയ പ്രകൃതിദത്തമോ മനുഷ്യനിർമിതമോ ആയ ദുരന്തങ്ങളുടെ ആഘാതത്തിന് ശേഷം കണ്ടൽക്കാടുകൾ സ്വയമേവ വീണ്ടെടുക്കുന്നില്ല.
പുതുച്ചേരിയിൽ, തീരദേശ സംരക്ഷണം, വരണ്ട പ്രദേശങ്ങളുടെ പുനരുദ്ധാരണം, പ്രാദേശിക ആവാസവ്യവസ്ഥയിൽ മനുഷ്യവികസനത്തിന്റെ സ്വാധീനം എന്നിവയുമായി ബന്ധപ്പെട്ട കാര്യങ്ങളിൽ അദ്ദേഹം സർക്കാരിനെ ഉപദേശിച്ചു.
യുനെസ്‌കോയുടെ ഏഷ്യ ആന്റ് പസഫിക് കണ്ടൽക്കാറ്റ് പദ്ധതിയിൽ അദ്ദേഹം ഏർപ്പെട്ടിരുന്നു- സുസ്ഥിരമായ ഉപയോഗത്തിനും മാനേജ്‌മെന്റിനുമായി കണ്ടൽ പരിസ്ഥിതി വ്യവസ്ഥകളുടെ ഘടനയും പ്രവർത്തനവും നന്നായി മനസ്സിലാക്കുന്നതിനുള്ള ഒരു മൾട്ടി ഡിസിപ്ലിനറി സംയോജിത സംരംഭം.
മരണാനന്തരം പ്രസിദ്ധീകരിച്ച പാലിനോളജി മാനുവലിൽ കണ്ടൽ പരിസ്ഥിതിയുടെ മേഖലയിൽ താനിയുടെ ശാസ്ത്രീയ സംഭാവനകൾ രേഖപ്പെടുത്തിയിട്ടുണ്ട്. മുൻകാലങ്ങളിലെ കണ്ടൽ ചെടികളിൽ നിന്നുള്ള കൂമ്പോളയെ തിരിച്ചറിയുന്നതിനുള്ള മാനദണ്ഡമായ ഫസ്റ്റ് ക്ലാസ് ജോലികൾ അദ്ദേഹം ഉപേക്ഷിച്ചു.
മരണം
1986 സെപ്തംബർ 5 ന് പാകിസ്ഥാനിലെ കറാച്ചിയിൽ വെച്ച് അദ്ദേഹം പറന്നുകൊണ്ടിരുന്ന പാൻ ആം ഫ്ലൈറ്റ് 73 എന്ന വിമാനം ഹൈജാക്ക് ചെയ്യപ്പെടുമ്പോൾ താനി യുഎസിലേക്ക് പോകുകയായിരുന്നു. ഒരു ശ്രമത്തെ തുടർന്നുണ്ടായ ഏറ്റുമുട്ടലിൽ താനിയുടെ തലയ്ക്ക് മാരകമായി പരിക്കേറ്റു. ഭീകരരെ കൊല്ലാൻ പാകിസ്ഥാൻ കമാൻഡോകൾ വിമാനത്തിൽ അതിക്രമിച്ച് കയറി. ഭീകരർ പൊട്ടിച്ച ഗ്രനേഡിൽ നിന്ന് വെടിയുണ്ടകളും കഷ്ണങ്ങളും തട്ടിയപ്പോൾ ഒരു കുട്ടിയെ സഹായിക്കാൻ അദ്ദേഹം ശ്രമിക്കുകയായിരുന്നുവെന്നാണ് റിപ്പോർട്ട്.
ഉഷ്ണമേഖലാ ആഫ്രിക്കയുടെയും ഇന്ത്യയുടെയും ത്രിതീയ ചക്രവാളങ്ങളിൽ നിന്ന് മുമ്പ് വിവരിച്ച ആൻജിയോസ്‌പെർം പൂമ്പൊടിയുടെ വർഗ്ഗീകരണം വ്യക്തമാക്കുക എന്ന ലക്ഷ്യത്തോടെ 1983-ൽ അദ്ദേഹം ഫ്രഞ്ച്, ഇന്ത്യൻ പാലനോളജിസ്റ്റുകൾക്കായി പോണ്ടിച്ചേരിയിൽ ഒരു ശിൽപശാല വിളിച്ചുകൂട്ടി. ഈ പ്രോജക്റ്റിനായി താനിയുടെ 20,000-ലധികം സ്ലൈഡുകളുടെ ഉഷ്ണമേഖലാ പാലിനോമോർഫുകളുടെ ശേഖരം വിലമതിക്കാനാവാത്ത മൂല്യമുള്ളതായിരുന്നു. ഈ സഹകരണ ശ്രമത്തിൽ നിന്ന്, 47 ടാക്സകളുടെ വ്യക്തമായ സമന്വയം ലഭിക്കുകയും പ്രസിദ്ധീകരിക്കുകയും ചെയ്തു. കൂടാതെ, ഓസ്‌ട്രേലിയയിലെ ബ്രിസ്‌ബേനിൽ ഏഴാമത് ഐപിസിക്ക് വേണ്ടി ഉഷ്ണമേഖലാ പ്രദേശങ്ങളിൽ നിന്നുള്ള ത്രിതീയ പൂമ്പൊടിയെക്കുറിച്ച് ഒരു സിമ്പോസിയം സംഘടിപ്പിക്കുന്നതിൽ അദ്ദേഹം അടുത്തിടെ സജീവമായിരുന്നു.
സസ്യശാസ്ത്രം, പാലിനോളജി, പാലിയോ എൻവയോൺമെന്റൽ സ്റ്റഡീസ് എന്നീ മേഖലകളിലെ അദ്ദേഹത്തിന്റെ സംഭാവനകളെ മാനിച്ച്, ലണ്ടനിലെ ലിനിയൻ സൊസൈറ്റിയുടെ ഫെല്ലോ ആയി ഡോ. തനിക്കൈമോനിയെ തിരഞ്ഞെടുക്കപ്പെട്ടു.
പാരമ്പര്യം
2010-ൽ പാലിനോളജി ലബോറട്ടറിയുടെ 50-ാം വാർഷിക ആഘോഷവേളയിൽ ഡോ. ജി. തനിക്കൈമോണിക്കുള്ള ആദരസൂചകമായി പോണ്ടിച്ചേരിയിലെ ഫ്രഞ്ച് ഇൻസ്റ്റിറ്റ്യൂട്ടിലെ 22,000 പോളിൻ സ്ലൈഡ് ശേഖരത്തിന് ഡോ. തനിക്കൈമോണി പോളിൻ റഫറൻസ് സ്ലൈഡ് ശേഖരം എന്ന് നാമകരണം ചെയ്തു.
തനിക്കൈമോനിയുടെ പേരിലുള്ള ത്രിതീയ ബീജങ്ങളും കൂമ്പോളയും:
അവലംബം
വർഗ്ഗം:1938-ൽ ജനിച്ചവർ വർഗ്ഗം:1986-ൽ മരിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
മേരി ലൂയിസ മോളെസ്‍വർത്ത്
മേരി ലൂയിസ മോളെസ്‍വർത്ത് (29 മെയ് 1839 – 20 ജനുവരി 1921) ഒരു ഇംഗ്ലീഷ് എഴുത്തുകാരിയും കുട്ടികളുടെ കഥകളുടെ രചയിതാവുമായിരുന്നു. മിസിസ് മോളെസ്‍വർത്ത് എന്ന പേരിലാണ് അവർ കുട്ടികൾക്കു വേണ്ടിയുള്ള രചനകൾ നടത്തിയിരുന്നത്. മുതിർന്നവർക്കുള്ള അവരുടെ ആദ്യനോവലുകളായ "Lover and Husband" (1869) "Cicely" (1874) എന്നിവ എന്നിസ് ഗ്രഹാം എന്ന തൂലികാനാമത്തിലാണ് പ്രസിദ്ധീകരിക്കപ്പെട്ടത്. ഇടയ്ക്കിടെ അവരുടെ പേര് M. L. S. Molesworth. എന്നും ചില പുസ്തകങ്ങളിൽ രേഖപ്പെടുത്തിയിരുന്നു.
ഇ.എ. ജബ്ബാർ
}}
കേരളത്തിലെ ഒരു ഇന്ത്യൻ നിരീശ്വരവാദിയും യുക്തിവാദിയും പ്രഭാഷകനും എഴുത്തുകാരനുമാണ് ഇ എ ജബ്ബാർ. ഖുർആനിന്റെയും ഇസ്ലാമിന്റെയും വിമർശകൻ എന്ന നിലയിലാണ് അദ്ദേഹം കൂടുതൽ അറിയപ്പെടുന്നത്. നിരവധി യുക്തിവാദ സംഘടനകളുടെ സജീവ അംഗമാണ്. ഗണ്യമായ കാലയളവിൽ കേരള യുക്തിവാദി സംഘത്തിന്റെ വൈസ് പ്രസിഡന്റും മലപ്പുറം ജില്ലാ സെക്രട്ടറിയുമായിരുന്നു. കേരള യുക്തിവാദി സംഘത്തിന്റെ ഔദ്യോഗിക മാസികയായ യുക്തിരേഖ മാസികയുടെ എഡിറ്റോറിയൽ ബോർഡ് അംഗം കൂടിയായിരുന്നു അദ്ദേഹം. സിപിഐ (എം) എന്ന രാഷ്ട്രീയ പാർട്ടിയുടെ അദ്ധ്യാപക വിഭാഗമായ കേരള സ്റ്റേറ്റ് ടീച്ചേഴ്സ് അസോസിയേഷൻ (കെഎസ്ടിഎ) അംഗമായിരുന്നു. അദ്ദേഹം ഒരു സർക്കാർ സ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ചു, അതിനുശേഷം സേവനത്തിൽ നിന്ന് വിരമിച്ചു, അതിനുശേഷം സ്വതന്ത്ര ചിന്തയ്ക്കും നിരീശ്വരവാദത്തിനും വേണ്ടിയുള്ള തന്റെ ആക്ടിവിസം തുടർന്നു.
ഇടപഴകലുകൾ
ജബ്ബാർ ജനിച്ചത് കേരളത്തിൽ] ഇന്ത്യയിലെ [[മലപ്പുറം ഒരു യാഥാസ്ഥിതിക മുസ്ലിം കുടുംബത്തിലാണ്, പക്ഷേ ഇസ്ലാമിലെ വിശ്വാസം ഉപേക്ഷിച്ചു പത്താം ക്ലാസിൽ പഠിക്കുമ്പോൾ ഖുറാൻ എന്നതിന്റെ മലയാളം വിവർത്തനം. ഇതിന് നിരവധി പൊരുത്തക്കേടുകളും വൈരുദ്ധ്യങ്ങളും ഉണ്ടെന്ന് അദ്ദേഹത്തിന് തോന്നി, കൂടാതെ അദ്ദേഹത്തിന്റെ കുടുംബ സർക്കിളിൽ നിന്ന് അദ്ദേഹത്തിന്റെ ചോദ്യങ്ങൾക്ക് തൃപ്തികരമായ ഉത്തരങ്ങൾ ലഭിച്ചില്ല. യുക്തിവാദി ജോസഫ് ഇടമറുകു  ഖുറാൻ: ഒരു വിമർശനാത്മക പഠനം  എന്ന പുസ്തകം പ്രസിദ്ധീകരിച്ചപ്പോൾ (യഥാർത്ഥ പേര്:  ഖുറാൻ ഒരു വിമർശന പദം  ') 1980-ന്റെ തുടക്കത്തിൽ ഇത് വ്യാപകമായ ചർച്ചകൾക്ക് വിധേയമായി, ജബ്ബാർ ഇവയിൽ പലതിലും സജീവമായി പങ്കെടുത്തു സംവാദങ്ങൾ. ക്രമേണ, അദ്ദേഹം യുക്തിവാദികളെ പ്രതിനിധീകരിക്കുന്ന ചർച്ചാ വൃത്തങ്ങളുടെ ഭാഗമായി. ജബ്ബാറിന്റെ അഭിപ്രായത്തിൽ, "ഇസ്ലാം ജനാധിപത്യത്തിനും മതേതരത്വത്തിനും ലിംഗനീതിക്കും ഒരു ആധുനിക സമൂഹത്തെ സൃഷ്ടിക്കുന്ന എല്ലാത്തിനും എതിരാണ്."
സ്കൂൾ അദ്ധ്യാപകനായി ദ്യോഗിക ജീവിതം ആരംഭിച്ച അദ്ദേഹം പിന്നീട് കേരളത്തിലെ ജനപ്രിയ വാഗ്മിയായി മാറി. സോഷ്യൽ മീഡിയയിലും മലയാളം സംസാരിക്കുന്ന ലോകത്തിലെ "സ്വതന്ത്ര ചിന്തകർ" സമൂഹങ്ങളിലുമുള്ള തന്റെ ബ്ലോഗിംഗിൽ നിന്നും വീഡിയോകളിൽ നിന്നും അദ്ദേഹം കൂടുതൽ പ്രശസ്തി നേടി. ഇസ്ലാമിനെ വിമർശിക്കുന്ന വീഡിയോകൾക്കും പോഡ്കാസ്റ്റുകൾക്കും അദ്ദേഹം ശ്രദ്ധേയനാണ്. കേരളത്തിലെ ഇസ്ലാമിക പണ്ഡിതന്മാരുമായി എംഎം അക്ബർ പോലുള്ള ചില വിവാദ ചർച്ചകൾ നടത്തിയിട്ടുണ്ട്, അവയ്ക്ക് സോഷ്യൽ മീഡിയയിൽ ആയിരക്കണക്കിന് കാഴ്ചക്കാരുണ്ട്.
ഇ എ ജബ്ബാറിന്റെ പുസ്തകങ്ങൾ
ഇന്റർനെറ്റിൽ ആരാധകരും അനുയായികളും ചേർന്ന് ജബ്ബാർ മാഷ് (മാഷ് എന്നത് ഇംഗ്ലീഷ് പദമായ മാസ്റ്ററിന്റെ അഴിമതി പ്രയോഗമാണ്, അദ്ദേഹം തൊഴിലിൽ അധ്യാപകനാണെന്ന് സൗകര്യപൂർവ്വം സൂചിപ്പിക്കുന്നു) എന്ന് വിളിക്കപ്പെടുന്ന ജബ്ബാർ ഇസ്ലാമിനെയും ഖുറാനെയും വിമർശിച്ച് ഏതാനും പുസ്തകങ്ങൾ എഴുതിയിട്ടുണ്ട്. കേരളത്തിലെ പലരുടെയും, പ്രത്യേകിച്ച് യുവാക്കളുടെ ശ്രദ്ധ പിടിച്ചുപറ്റി. ജബ്ബാർ}} ജ്ഞാൻ എന്തുകൊണ്ടു മുസ്ലീം അല്ല, (ഇംഗ്ലീഷിൽ: വൈ ഐ ആം നോൺ എ മുസ്ലീം), 62 പേജുകളുള്ള ഒരു ബുക്ക്‌ലെറ്റ് ആയിരുന്നിട്ടും കേരളത്തിലെ നിരവധി വായനക്കാരെ ആകർഷിച്ച ഒരു പുസ്തകമാണ് ഞങ്ങൾ എഴുതിയത്. ബ്രിട്ടീഷ് തത്ത്വചിന്തകൻ ബെർട്രാൻഡ് റസ്സൽ, ഞാൻ എന്തുകൊണ്ട് ഒരു ക്രിസ്ത്യാനിയല്ല എഴുതിയ പുസ്തകത്തിന്റെ മാതൃകയിലാണ് ഇത് നിർമ്മിച്ചത്.
എം എം അക്ബറുമായുള്ള സംവാദം
ഖുർആൻ വഴി, അന്നത്തെ അറബികൾക്ക് അറിയാത്ത ഒരു പുതിയ അറിവ് കിട്ടുകയും ,അവർക്ക് അത് മനസ്സിലാവുകയും ചെയ്യുകയും , അത് പിന്നീട് ശാസ്ത്രം ശരിയാണ് എന്നും തെളിയിച്ച ഏതെങ്കിലും ഒന്ന് ഖുറാനിൽ നിന്ന് കാണിച്ചാൽ ഞാൻ ശഹാദത് കലിമ ചൊല്ലി തിരിച്ച് വീണ്ടും മുസ്ലിം ആവാം.
''ഉദാഹരത്തിന് 'ഭൂമി ഉരുണ്ടത്' ആണെന്നും 'പകലും രാത്രിയും ഉണ്ടാവുന്നത് ഭൂമി കറങ്ങുന്നത് കൊണ്ടാണെന്നും' ഒക്കെ ഉള്ള വിവരം അന്നത്തെ അറബികൾക്ക് അറിയില്ലായിരുന്നു. ഇത് അള്ളാഹു ഖുർആൻ വഴി അറബികളെ അറിയിച്ചു കൊടുക്കുകയും അന്നത്തെ അറബികൾക്ക് അത് ബോധ്യപ്പെടുകയും ചെയ്യുകയും, ഇന്നത്തെ ശാസ്ത്ര ലോകം അത് ശരി വെച്ചതും ആയ ഖുറാനിൽ നിന്നുള്ള ഏതെങ്കിലും ഒരു കാര്യം കാണിച്ചാൽ ഞാൻ ശഹാദത് കലിമ ചൊല്ലി തിരിച്ച് വീണ്ടും മുസ്ലിം ആവാം'' - ഇ.എ. ജബ്ബാർ
2021 ജനുവരി 9 -ന് അദ്ദേഹവും വളരെ പ്രശസ്തനായ ഒരു ഇസ്ലാമിക പണ്ഡിതനും  നിച്ച് ഓഫ് ട്രൂത്ത്  യുടെ ഡയറക്ടർ കൂടിയായിരുന്നു, M. എം. അക്ബർ ഖുറാൻ ശാസ്ത്രീയമാണോ അല്ലയോ എന്ന വിഷയത്തിൽ ചർച്ച ചെയ്തു. ഖുറാൻ ദൈവത്തിന്റെ സ്വന്തം വാക്കാണെന്ന് തെളിയിക്കാൻ ജബ്ബാർ വർഷങ്ങളായി കേരളത്തിലെ ഇസ്ലാമിക പണ്ഡിതരെ വെല്ലുവിളിക്കുകയായിരുന്നു. ഖുറാനും ഹദീസും കളും അവയിൽ അസംബന്ധങ്ങളും തെറ്റുകളും അടങ്ങിയിട്ടുണ്ടെന്ന് അദ്ദേഹം പരിഹസിച്ചു. മുന്നോട്ടുവന്ന പല പണ്ഡിതന്മാരെയും അദ്ദേഹം നിരസിച്ചതിനുശേഷം, അദ്ദേഹം ഇസ്ലാമിക പണ്ഡിതനായ എം എം അക്ബറിനെ അംഗീകരിക്കുകയും തുറന്ന വിഷയത്തിൽ അദ്ദേഹത്തോട് സംവാദത്തിന് സമ്മതിക്കുകയും ചെയ്തു. ഒരു ദീർഘകാല യുക്തിവാദി സംഘടന - കേരള യുക്തിവാദി സംഘം - ഈ സംവാദത്തിന് വേദിയും വേദിയും ക്രമീകരിച്ചു. നേരത്തെ ജബ്ബാറിനെ വെല്ലുവിളിച്ച മറ്റ് പണ്ഡിതന്മാർക്ക് സംഭവിച്ചത് പോലെ,, അക്ബർ കാണിക്കാതിരുന്നതിന് നന്ദി പറഞ്ഞുകൊണ്ട് ഒരു നീണ്ട ulationഹാപോഹം റദ്ദാക്കിയതിന് ശേഷവും ആ ചർച്ച ഷെഡ്യൂൾ ചെയ്തു. കേരളത്തിലെ ഇസ്ലാമിക അനുകൂല മാനേജ്‌മെന്റ് നടത്തുന്ന ഒരു പ്രമുഖ പത്രം,  തേജസ് ഡെയ്‌ലി ', ഈ ചർച്ചയെക്കുറിച്ച് ഒരു കഥ പ്രസിദ്ധീകരിച്ചു, അതിൽ കേരളത്തിലെ മുഴുവൻ മുസ്ലീം സമുദായത്തെയും ഒന്നിപ്പിക്കാൻ സംവാദം സഹായിച്ചുവെന്ന് അക്ബർ ഉദ്ധരിച്ചു.
ഇതിനു വിപരീതമായി, സംവാദത്തിൽ ഇരുപക്ഷവും വിജയം അവകാശപ്പെട്ടു, വൈറലായ സംവാദത്തിന്റെ വീഡിയോ യഥാർത്ഥ വീഡിയോയിൽ നിന്നുള്ള ദൃശ്യങ്ങൾ ഉപയോഗിച്ച് വീണ്ടും ഉപയോഗിച്ചു, ഇരുവശത്തിന്റെയും വിജയം തെളിയിക്കാൻ
പരിപാടിയുടെ മറുപുറം ഖുറാൻ ശാസ്ത്രീയമാണെന്ന് പ്രസ്താവിച്ചതിന് എം എം അക്ബറിനെ വിമർശിച്ചു എന്നതാണ് അദ്ദേഹത്തിന്റെ പാഠം മനസ്സിലാക്കുന്ന പതിപ്പ്. അദ്ദേഹം ഖുർആൻ ഒരു ശാസ്ത്ര പുസ്തകമായി ചുരുക്കി എന്ന് അദ്ദേഹത്തിന്റെ എതിരാളികൾ പറഞ്ഞു.
ബാമുവാൽ
പഞ്ചാബിലെ കപൂർത്തല സംസ്ഥാനത്ത് സ്ഥിതിചെയ്യുന്ന ഒരു ഗ്രാമമാണ് ബാമുവാൽ. കപൂർത്തലയിൽ നിന്നും 15കി.മീ അകലെയാണിത്, ഇതുതന്നെയാണ് ബാമൂവാലിന്റെ ജില്ലയും ഉപജില്ലയും.ഈ ഗ്രാമത്തിന്റെ മേലധികാരി സർപാഞ്ച് എന്നറിയപ്പെടുന്ന പഞ്ചായത്ത് പ്രസിഡന്റാണ്.
ജനസംഖ്യാ ശാസ്ത്രം
2011 ലെ ജനസംഖ്യ സെൻസസ് പ്രകാരം ബാമുവാലിൽ 397 വീടുകളും, അതിലാകെ 2,054 ജനങ്ങളുമുണ്ട് എന്നാണ്, അതിൽ 1,099 പുരുഷന്മാരും, 955 സ്ത്രീകളുമാണുള്ളത്. അവിടത്തെ സാക്ഷരത നിരക്ക് 71.66% ആണ്, ഇത് അതുൾപ്പെടുന്ന സംസ്ഥാനത്തിന്റെ ശരാശരി സാക്ഷരതയേക്കാൾ കുറവാണ്, സംസ്ഥാന ശരാശരി സാക്ഷരത 75.84% ആണ്. ആറ് വയസ്സിന് താഴെയുള്ള കുട്ടികളുെ ജനസംഖ്യാനിരക്ക് 233 ആണ്. അത് ബാമുവാലിന്റെ ആകെ സാക്ഷരതയുടെ .11.34% ആണ്. കുട്ടികളുടെ ലിംഗാനുപാതം 713 ആണ്. ഇത് സംസ്ഥാനത്തിലുള്ളതിനേക്കാൾ കുറവാണ്. അതവിടെ 846 ആണ്
അവലംബം
വർഗ്ഗം:കപൂർത്തലയിലെ ഗ്രാമങ്ങൾ
മിർസ ഖിസർ സുൽത്താൻ
അവലംബം
വർഗ്ഗം:ബഹാദൂർ ഷാ സഫറിന്റെ പുത്രൻമാർ
രാം ഔർ ശ്യാം
വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:1967-ൽ പുറത്തിറങ്ങിയ ചലച്ചിത്രങ്ങൾ
ജോഹാൻ ലൂക്കാസ് ബോവെർ
ജൊഹാൻ ലൂക്കാസ് ബോവെർ (ജീവിതകാലം: 20 ഏപ്രിൽ 1751 ഉഫെൻഹൈമിൽ, ഗ്രാഫ്‌ഷാഫ്റ്റ് അൻസ്‌ബാക്ക് - 19 ജനുവരി 1835 അൽസെർഗ്രണ്ടിൽ) (ജൊഹാൻ ലൂക്കാസ് ബൂഗേഴ്‌സ്  എന്നും ചിലപ്പോൾ റോജേഴ്‌സ് ലൂക്കാസ് ജോഹാൻ ബോവെർ എന്നും വിളിക്കപ്പെടുന്നു) ഒരു ജർമ്മൻ മെഡിക്കൽ ഡോക്ടറും പ്രസവചികിത്സകനുമായിരുന്നു. ഇംഗ്ലീഷ്:Johann Lucas Boër